"Хиросима-94"да Ўзбекистонни “олтин жамоа”га айлантирган Рустам Акрамов 70 ёшда! / CHAMPIONAT.asia\n18:10"Манчестер Юнайтед"га Пепе керак 1 18:09Футбол бўйича Ўзбекистон миллий терма жамоасининг янги формаси дизайни мухлислар томонидан танланади 7 17:49Вела: "Мен Златандан яхшироқман, аммо" 5 17:29Гризманн: "Месси ва "Барселона" учун барчасига тайёрман" 8 17:14"Атлетико"нинг яна бир асосий ҳимоячиси жамоадан кетаётганлигини маълум қилди 0 16:57Пул муҳим эмаслиги, "Ювентус"даги кумирлари, Мино ҳақида - Де Лигт нима учун "кекса синьора"ни танлаганини айтди 2 16:44"Милан" Африка Кубогининг энг яхши футболчиси билан шартнома имзолайди 2 16:17 Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 1 16:13“Сурхон” жамоаси футболчилари норматив тестларни топширди 6 16:10Ана ҳолос! Неймарнинг ПСЖ раҳбарлари билан муносабатлари ёмонлашди 11 16:06Халқаро Чемпионлар Кубоги. "Ювентус" - "Тоттенхэм". Асосий таркиблар маълум! 20 16:04Назорат учрашуви. "Қизилқум" - "Бухоро" 3:1 11 15:57Бэйлнинг агенти: "Зидан - шарманда" 14 15:40"Бавария" футболчиларни алмаштириш борасида "Манчестер Сити" ва "Барселона"га таклиф билан чиқди 7 15:28ПСЖ кейинги ҳафтада трансфер амалга оширади 0\n"Хиросима-94"да Ўзбекистонни “олтин жамоа”га айлантирган Рустам Акрамов 70 ёшда!\n16 авг 2018 13:04\nТеглар : Хиросима-94Рустам Акрамов\n14 август куни, “Бунёдкор” клубининг болалар-ўсмирлар футбол мактаби анжуманлар залида таниқли мутахассис, ўзбек футболида ёрқин из қолдирган мураббий Рустам Акрамович Акрамовнинг 70 йиллик юбилейи тантанали тарзда нишонланди.\nБуюк устозни муборакбод этгани тадбирга унинг жуда кўплаб шогирдлари, дўстлари, фахрийлар жам бўлишди.\nТантанани олиб борган Аброр Имомхўжаев дастлаб табрик учун сўзни Ўзбекистон футбол ассоциацияси фахрийлар кенгаши раиси Наримон Жалоловга берди.\nН.Жалолов: - Тошкент вилоятида кичик бир Янгибозор шаҳарчаси бор. Бу ердан етишиб чиққан футбол кишиларининг номи эса донги кетганлар сарасига киради. Марҳум “Пахтакор-79” жамоасининг ажойиб футболчилари Олим Аширов, Михаил Ан, Владимир Фёдоров айнан шу ернинг тарбияланувчилари ҳисобланадилар. Дўстимиз Рустам Акрамов ҳам айнан Янгибозордан. У ўзбек ва Осиё футболи ривожи учун бажарган меҳнатларни санаб ўтишга вақт камлик қилади. Мен Рустам Акрамовичга тан-сиҳатлик, узоқ умр тилаб қоламан! Ҳамиша шундай бардам бўлинг, азиз Рустамжон!\nАхбор Имомхўжаев, футбол фахрийси: - Мен Рустам Акрамовни ёшлигидан буён биламан. У менинг шогирдларимдан. Бир воқеа ҳеч қачон ёдимдан чиқмайди. Жисмоний тарбия институтига кириш имтиҳонлари бўляпти. Мен имтиҳон олувчи комиссия аъзосиман. Талабаликка даъвогарларни бирма-бир синовдан ўтказаяпмиз. Шу пайт кўзим дарвоза ортида тўпни жонглёр қилаётган баланд бўйли забардаст бир йигитга тушиб қолди. У тўпни шу қадар ажойиб тарзда жонглёр қилардики, буни кўриб ҳайратда қолдим. Ҳудди компьютер клавиатурасига асло қарамасдан матнни умуман беҳато ва шу даражада тезлик билан терадиган усталар каби, бу йигит ҳам тўпга умуман қарамасди. Ошналари билан гаплашиш жараёнида жонглёрни эпчиллик билан давом этарди. Шунда мен ёнимга ўша йигитни чақириб келишларини сўрадим. Абитуриент тезда олдимга етиб келди. Мен уни имтиҳондан ўтказмасдан, ўша жонглёрининг ўзиниёқ кўриб, аъло баҳо қўйиб бердим. “5” баҳони қўиш учун ундан имтиҳон дафтарчасини беришини сўрадим. У менга дафтарчани узатди. Баҳо қўяётиб исми-фамилиясига қарадим: Рустам Акрамов. Энди ўзингиз ўйланг, қайси ўқитувчи имтиҳон олмасдан беш баҳо қўйиб юборишга ўзида ботирлик топа олади. Рустам Акрамов ўшанда шунга мос равишда ҳаракат қилган эди.\nБу инсон фаолиятининг кейинги даврларида ҳам ҳамиша аъло даражада иш олиб борди. Буни ҳамма билади. Бежизга ФИФА ордени билан тақдирланмаган. Бежизга уни Осиё футбол конфедерациясида турли мартабали лавозимларда олиб юришмаган. Уни, айниқса, ОФКнинг собиқ бош котиби Дато Петер Велаппан қаттиқ ҳурмат қиларди. Бутун Марказий Осиёда Рустам Акрамовдек инсон ягона, десам асло муболаға бўлмайди.\nМурод Алиев, “Бунёдкор” ФК бош директори: - Мен футболчилик фаолиятим давомида кўплаб мураббийлар қўл остида тўп сурдим. Аҳрол Иноятов, Баҳодир Иброҳимов, Виталий Суюнов, Ханс Ферел, Акмал Азизхўжаев ва бошқалар. Аммо, ҳурматли Рустам Акрамович, сиздан бир қанча бировда йўқ жиҳатларни ўзлаштирганман. Сизнинг ўзингизни тутишингиз, гапириш жиҳатларингиз умуман бошқача. Инсонни суҳбатлашиш мобайнида ўзингизга ром эта олишингизни жуда юқори баҳолайман. Мана, ҳозир ҳам “Бунёдкор” болалар-ўсмирлар футбол мактабида ҳамон жавлон уриб меҳнат қилаяпсиз. Янгидан-янги шогирдлар етиштиришда ҳалигача тўхтаганингиз йўқ. Азиз устоз, яна узоқ-узоқ йиллар ҳаёт кўриб, сизга юртимиз футболи учун меҳнат қилишдан толмай юриш насиб этаверсин!\nМиржалол Қосимов, “Бунёдкор” жамоаси бош мураббийи: - Қадрли Рустам Акрамович, мен сиздек устоз қўл остида ўйнаганимдан ғоят хурсандман! Хиросимадаги Осиё ўйинларида ғалаба қозонганимиз ҳудди кечагидек ёдимда. Бу буюк муваффақиятда сизнинг ҳиссангиз ҳамманикидан улуғ бўлган. Сизга доимо соғ юришни тилайман! Бир сўз билан айтганда, биз барча шогирдларингиз сиз билан фахрланамиз!\nАсқар Толибжонов, ЎФА вице-президенти маслаҳатчиси: - Менга Рустам Акрамов узоқ йиллар давомида устозлик қилган. Ҳам илм соҳасида, ҳам спортда. Рустам Акрамович қўл остида номзодлик диссертациясини ёқлаганман. Устозим ҳаётда ҳам менга кўп нарсаларни ўргатган. Юртимиз учун жуда кўплаб футболчилар, унданда кам бўлмаган миқдорда мураббийлар етказдингиз. Барча сизнинг бу машаққатли меҳнатларингизни қаттиқ ҳурмат қилади. Устоз, ҳар доим шундай баланд ҳурматда юринг! Юбилейингиз муборак бўлсин!\nЮрий Саркисян, “Бунёдкор” жамоаси маслаҳатчи мураббийи: - Мен фақат битта фактни келтираман, холос. Шунинг ўзиёқ Рустам Акрамовичнинг кимлигига аниқ ва тиниқ исбот бўла олади. Акрамов футболимиз тарихида Ўзбекистон миллий терма жамоасининг биринчи бош мураббийи саналади. Шу кунгача Ўзбекистон миллий терма жамоасини 21 нафар бош мураббий бошқарган ҳамда яқинда 22-мутахассис тайинланди. Шу барча 22 нафар мураббий ичида Рустам Акрамов белгиланган вазифани бажара олган яккаю-ягона устоз ҳисобланади. Унинг олдига 1994 йилги Осиё ўйинларида ғалаба қозониш вазифаси қўйилган бўлиб, у бу топшириқни аъло даражада бажара олган. Қолган бирорта ҳам бош мураббий Ўзбекистон терма жамоасида унинг олдига қўйилган вазифани уддалай олмаган.\nУлуғбек Мирзаев ёзиб олди.\nСуратлар муаллифи – Анвар Нодиров.\nРустам Ашурматов: “Гвангжу” сафида яхши ўйин кўрсатиб терма жамоадан чақирув олмоқчиман 5\nЖанубий Корея. К2 лигаси. Рустам Ашурматов жамоасидан навбатдаги ғалаба 8\nОЧЛ. Каннаваро устозлигидаги жамоа Феллайни ҳаракат қилаётган клубни мусобақадан чиқариб юборди 7\nТез орада ЎФА ҳисобот-сайлов конференцияси бўлиб ўтади 104\nОтабек Акрамов: "Иттифоқ-Навоий" жамоасида тажрибали футболчиларнинг ўрни муҳим" 0\nБугун туғилган кунлар, табриклаймиз! 4\nЖанубий Корея К2 лига. Рустам Ашурматов 10-тур рамзий терма жамоасида 5


Энг фойдали тижорат (85) “Дуонинг савоби. Ушбу дуо билан дуо қилган одамнинг савоби. Биродарининг ҳаққига ғоибона дуо қилган одамнинг савоби” [ Абдулҳафиз домла ] - Аудиолар - Ўзбек тили - MP3\nЭнг фойдали тижорат (85) “Дуонинг савоби. Ушбу дуо билан дуо қилган одамнинг савоби. Биродарининг ҳаққига ғоибона дуо қилган одамнинг савоби”\nУнвон: Энг фойдали тижорат (85) “Дуонинг савоби. Ушбу дуо билан дуо қилган одамнинг савоби. Биродарининг ҳаққига ғоибона дуо қилган одамнинг савоби”\nҚисқача танитув: Энг фойдали тижорат деб номланган дарснинг ушбу бўлимида дуонинг савоби (давоми). Ушбу дуо билан дуо қилган одамнинг савоби. Биродарининг ҳаққига ғоибона дуо қилган одамнинг савоби ҳақида сўз боради.\nКиритилган вақт: 2015-01-03


30257 Ўқиш режими + -\nБолалигимда бир ёмон туш доим мени қийнарди. Унда аланга ичидаги оқ соқолли озғин бир чол олдида ўтирардим. Ундан ким эканини бетўхтов сўрардим, у эса бир жавобни қайтараверарди: «Мен – сенинг амалларингман. Бажармаган амалларинг мени шундай оздириб, қаритиб қўйди».\nШундан сўнг бақириб, қора терга ботган ҳолда уйғониб кетар ва анча пайтгача йиғлаб ётардим... Етти яшар болакайман, ибодатларни мунтазам эмас, онда-сонда бажарардим. Ҳаётимда ҳеч нарса билан тўлдириб бўлмас қандайдир бўшлиқ борлигини ич-ичимдан ҳис қилардим. Улғаяр эканман руҳий изланишлар олиб борар, салбий кечинма ва ўйлардан халос бўлиш ҳаракатида юрардим. На диний илмим, на ибодатларим бўлмаганлиги сабабли онгимга тез-тез атеизм (худосизлик) фикрлари оралай бошлади: “Нима учун Аллоҳ эътиқодли кишиларни чорасизликка дучор қиларкин?” Шундай бўлса-да, қалбимнинг туб-тубида қандайдир бир овоз тўхтовсиз: «Қалбинг синиқ бўлса-да, Аллоҳга юзлан!» дея таъкидларди. Бир куни қатъий қарор қилган ҳолда қўлимда жойнамоз билан масжид томон йўл олдим. Ахир ҳеч нарса йўқотмайман-ку! Ибодатни якунлаш учун ўқиладиган дуонинг сўзларини эслай олмаслигимдан ташқари, минг бир хижолатда уялиб, масжидга кирдим. Жойнамозни солар эканман киприкларим орасидан икки томчи ёш оқиб тушганини сездим. Шу онда бор вужудим билан Аллоҳга дуоларим ила юзланиб, кечиришини ҳамда мағфиратини илтижо қилдим. Намоздан сўнг ўз ҳиссиётларимни кимгадир сўзлаб бергим ёхуд мен каби руҳан азобланаётган кишига ёрдам бергим келди. Намоз ўқиётганимда қўлларим-у баданим кучга тўлаётганини ҳис қиларкан, мени бахт тўлқинлари тилдан қолдирганди. Ўша намоздан сўнг ўзим учун аниқ-тиниқ тушуниб етдим: ҳаётимда ҳали қийинчиликлар бўлиши мумкин. Аммо Аллоҳ доим бандасига яқин, уларни кўриб туради, эшитади, кечиради ҳамда марҳаматини дариғ тутмайди. Аллоҳга илтижо қилиб, Ундан ёрдам сўраш ҳеч қачон кеч бўлмайди. Қуръони Каримда: «Агар бандаларим сендан Мени сўрасалар, Мен, албатта, яқинман. Дуо қилгувчи менга дуо қилганда, ижобат қилурман. Бас, Менга ҳам ижобат қилсинлар ва иймон келтирсинлар. Шоядки, тўғри йўлни топсалар», дейилган (Бақара сураси 186-оят). Азиз опа-сингиллар, ака-укалар ҳар қачон ва ҳар қандай шароитда марҳамати чексиз бўлган Аллоҳга юзланинг!\n06:30 / 12.03.2017 2727\nБир ишни бошлашдан, қарор қилишдан аввал, бирор ҳодиса олдидан Хайрлиси бўлсин дейиш мўминмусулмон кишининг чиройли ва муҳим хислатларидан бири. Бу сўзларни давоми...\n02:52 / 29.11.2016 1289\n23:40 / 09.01.2017 2229\nМуҳаббатга мубтало бўлиб Бир йигит бор эди. Олий ўқув даргоҳида бир қизни ёқтириб, унга уйланмоқчи бўлганида, қизнинг отаси уни бошқасига турмушга берди. Йигит давоми...\n19:24 / 26.12.2016 1423


Asosiy \_ Aksiyadorlarga \_ Aksiyadorlarning umumiy yig'ilishi o'tkazilishi haqida e'lonlar\n06.06.2016 10:48 Хурматли «Avtokomponent» aksiyadorlik jamiyati акциядорлари!\n«Avtokomponent» aksiyadorlik jamiyati акциядорларининг навбатдаги умумий йигилиши 2016 йил 03 июн куни соат 11-00 да жамиятнинг мажлислар залида ўтказилди.\nМанзил: Андижон вилояти, Асака тумани, Вокзал кўчаси 1 уй\n- Санок комиссияси таркиби тасдиқлансин;\n- Акциядорларнинг навбатдан ташқари умумий йиғилиш регламенти тасдиқлансин;\n- Жамият Кузатув Кенгашининг 2015 йилда бажарилган ишлари юзасидан хисоботи тасдиклансин;\n- 2015 йил молия-хужалик фаолияти якунлари буйича жамият бош директори Отахонов О.Ш.ги хисоботи тасдиклансин;\n- Жамият бош директори Отахонов О. Ш билан мехнат шартномасини бир йил муддатга узайтиришни тасдиклансин;\n- Жамият Тафтиш комиссиясининг 2015 йил молия-хужалик фаолияти якунлари буйича хулосасини тасдиклансин;\n- Жамиятнинг 2016 йил учун бизнес-режасини тасдиклансин;\n- Жамиятнинг 2015 йил молия-хужалик фаолияти якунлари буйича бухгалтерия баланси ва молиявий натижалари, олинган соф фойда 1 920 031 000 сум таксимоти (соф фойдани 5% яъни 96 001 550 сумни жамият захира фондини шакллантириш учун колган 1 824 029 450 сум акциядорларни дивидендларига йуналтириш)ни тасдиклансин;\n- Жамият Ташки аудиторини 2015-йил якунлари юзасидан хисоботи тасдиклансин ва 2016-йил учун жамият ташки аудиторлик ташкилоти сифатида “HIMOYA-AUDIT” МЧЖ танлансин хамда унинг хизмат хаки чегараси 5 000 000 сум килиб белгилашлик тасдиклансин.\n- танлаш хамда унинг хизмат хаки чегарасини белгилашни тасдиклансин;\n- Жамият Кузатув Кенгаши аъзоларини руйхат асосида сайлашни тасдиклансин;\n- Жамият Тафтиш комиссияси аъзоларини сайлашни тасдиклансин;\n- Жамият Низомига кушимча ва узгартиришлар киритишни тасдиклансин;\n- «Корпоратив Кодекс»ни жорий этишни тасдиклансин ва Кодексни жорий этиш юзасидан ташкилий ва расмий масалаларни хал этиш. Хужжатларни конуний расмийлаштириш харакатлари 2016 йил август ойига кадарли белгилансин;


Якшанба, 22 Октябр 2017\nШанба, 24 Октябр 2015 22:38\n1. Муҳаббат ва аҳли аёлига гўзал муносабат\nҚуръони каримда Аллоҳ таоло: «...Улар ила яхшиликда яшанг. Агар уларни ёқтирмасангиз, шоядки, Аллоҳ сиз ёқтирмаган нарсада кўпгина яхшиликларни қилса», деб айтган. (Нисо сураси, 19-оят)\n2. Аҳли аёлининг нафақасини бериш\nПайғамбаримиз саллаллоҳу алайҳи васаллам айтганлар: “Аёлларнинг эркаклар зиммасидаги ҳаққи яхши таом ва кийим беришларидир”.\n3. Динни ўрганишда аҳли аёлига ёрдам бериш\nПайғамбаримиз саллаллоҳу алайҳи васаллам айтганлар: “Киши (чўпон) жавобгар ва масъулдир ўз раъийятидан (аҳлидан)” (Муттафақун алайҳ)\n4. Аҳли аёлнинг камчиликларига сабр\nПайғамбаримиз саллаллоҳу алайҳи васаллам айтганлар: “Аёлларга яхши панднасиҳат қилинглар, чунки аёл қовурғадан яратилгандир. Албатта, қовурғаларнинг қийшиқроғи юқоридагисидир. Агар уни тўғирлайман десанг, синдириб қўясан. Агар шундоқлигича ташлаб қўйсанг, қийшиқлигича қолаверади. Шунинг учун аёлларга яхши панднасиҳат қилинглар” (Бухорий, Муслим)\n5. Жинсий алоқа ҳамда бошқа оилавий сирларни ошкор қилмаслик\n“Қиёмат куни Аллоҳ наздида энг улуғ омонатга хиёнат қилиш- бу бир инсон аёлига яқинлик қилиб, сўнг унинг сирини ошкор қилишидир” (Абу Довуд, Аҳмад ва Байҳақий ривояти).\n6. Аҳли аёлига нисбатан жисмоний куч ишлатмаслик\nРасулуллоҳ соллаллоҳу алайҳи васаллам: «Аллоҳнинг чўриларини урманглар!» – деганлар.\nПайғамбар соллаллоҳу алайҳи васаллам асҳобини:\n“Аллоҳнинг аёл бандаларини урмангиз!” дея огоҳлантирдилар. Хотинини урувчилар уришишини тўхтатдилар.\nХотинлар буни қулай фурсат, имкон билиб, эрлари билан тортиша бошладилар.\nҲазрат Умар (р.а.) Расулуллоҳ соллаллоҳу алайҳи васалламнинг хузурларига келиб:\n- Хотинлар эрлари билан тортишадиган бўла бошладилар, -дедилар.\nБундан сўнг Расулуллоҳ соллаллоҳу алайҳи васаллам ҳаддан ошган хотинларни енгилгина уришга рухсат бердилар. Бундай рухсат олган эрлар дарҳол ўша кечаёқ хотинларининг жонларини қийнашган бўлсалар керакки, кейинги кун кўп хотинлар Расулуллоҳ соллаллоҳу алайҳи васаллам нинг уйларига келиб, эрларидан шикоят этишди. Шундан сўнг Пайғамбар соллаллоҳу алайҳи васаллам асҳобни тўплаб, уларни огоҳлантирдилар:\n“Жуда кўп хотин эридан шикоят этиш учун уйимизгача келди. Шуни яхши билингизки, хотинларини урганлар сизларнинг яхшиларингиз эмас!”. (Абу Довуд, Ибн Можа, Доримий, Ибн Ҳиббон).\n7. Уй ишларида аҳли аёлларига\nОйша розияллоҳу анҳодан: “Пайғамбаримиз соллаллоҳу алайҳи васаллам уйда нима қилардилар?” – деб сўралганида. У киши: “Оилаларига кўмаклашар эдилар. Агар намоз вақти бўлса масжидга чиқардилар” – деди” (Бухорий).\n« Исломда муҳаббат Рисоладаги эрнинг ўнта сифати »\nПалов Гиннесс рекордлар китобида\nvideo\tЎзбекистон\tАмерика\tАфғонистон\tАҚШ\tБМТ\tБритания\tБуюк Британия\tДубай\tИШИД\tИроқ\tИсроил\tМакка\tМосква\tОАВ\tОлимлар\tПутин\tРоналду\tРоссия\tСаудия\tСаудия Арабистони\tСурия\tТеррор\tТрамп\tТуркия\tХитой\tЭрон\tаёллар\tвидео\tгеноцид\tжазо\tисломофобия\tкитоб\tмасжид\tмуслима\tнамоз\tрисола\tтерроризм\tуруш\tфатво\tфутбол\tшиа\tўлим\tҚирғизистон\tҚозоғистон\tҚуръон\tҲалаб\tҲизбуллоҳ\tҳалокат\tҳижоб\nЎМИ диний таълим соҳасида ҳақида\n0 : Comments | Rating: 46


Мадейрада Криштиану Роналду музейи очилади - Darakchi\nСПОРТ 20.11.2013, 19:15\nМадриднинг “Реал” клуби ва Португалия терма жамоасининг ҳужумчиси Криштиану Роналдуга бағишланган музей футболчининг жонажон шаҳри Фуншаледа очилади.\n“Diario de Noticias” нашри тарқатган хабарга кўра, музейни яратиш ғояси ўйинчининг ўзи ва унинг онасига тегишли. Роналду билан боғлиқ фотосуратлар, фотболкалар, тўплар ва совринлар 300 метр квадрат майдонни эгаллайдиган музей экспонатларига айланади.\nҚайд этиб ўатмиз, Роналду ўзининг футболдаги фаолиятини 2001 йили Лиссабоннинг “Спортинг” жамоасида бошлаган. 2003 йилда футболчини 12,24 миллион фунтга Англиянинг “Манчестер Юнайтед” жамоаси сотиб олади. Бу ерда у 2009 йилгача ишлайди, шундан сўнг Мадриднинг “Реал” жамоасига ўтади.\nУшбу трансфер “Реал”га 83 миллион фунтга тушади ва у португалияликни футбол тарихидаги энг қиммат ўйинчига айлантиради. 2008 йили “Олтин тўп” соҳибига айланган 28 ёшли Роналду ўз фаолияти давомида 616 та ўйинни ўтказиб, 387 та гол урган. Роналду уч карра Англия чемпиони, Испания чемпиони, Чемпионлар Лигаси ва клублар орасидаги жаҳон чемпионатининг ғолиби ҳисобланади. Миллий жамоа таркибида Евро-2004 чемпионатининг кумуш ва Евро-2012 чемпионатининг бронза медали соҳиби бўлган.


Ўзбекистонда Соғлиқни сақлаш тизими\nЎзбекистон Республикаси Конституциясининг 40-моддасида: “Ҳар бир инсон юқори малакали тиббий хизмат кўрсатилиши ҳуқуқига эга” деб ёзилган.\nЎзбекистон Мустақиллиги эълон қилингандан бошлаб, мамлакатда кенг қамровли соғлиқни сақлаш тизими ва юқори малакали тиббий хизмат кўрсатиш тизимига катта эътибор қаратилди. Соғлиқни сақлаш тизими давлат томонидан юқори даражадаги ислоҳотлар орқали такомиллаштирилиб борилмоқда ва тиббиёт соҳасини модернизация қилиш доирасида оқилона сиёсат юритилмоқда.\nАҳоли учун умумий тиббий ёрдам олдингидек бепул. Фуқаролар соғлиги ҳақидаги ғамҳўрлик тиббий муассасаларнинг доимий назоратида туради. Шаҳарларда поликлиникалар, қишлоқ жойларида эса турар жойи бўйича тиббиёт пунктлари доимий равишда аҳоли диагностикасини амалга ошириб борадилар. Одатда фуқаролар ўз турар жойига кўра клиникаларга мурожаат қилишади. Шифокорлар уларни тиббий кўрикдан ўтказиб, касалликнинг тахминий аломатлари аниқланганда, шифохона ёки диагностик марказларига йўлланма берадилар. Тиббий кўрик натижасига кўра касал деб топилган шахс ёки шифохонада ёки уй шароитида керакли муолажаларни олади.\nСоғлиқни сақлаш тизимининг босқичма-босқич ва кенг қамровли ислоҳот қилиниши ҳамда модернизациялаштирилиши давлат томонидан назорат қилиниб борилади. Шу ўринда, “Соғлом она ва соғлом бола” йили давлат дастури доирасида туғруқхоналарни модернизация қилиш, оналикни қўллаб қувватлаш, ёш оналар ва болаларга ижтимоий кўмакни рағбатлантириш, янги туғилган чақалокларни доимий равишда назорат қилиш, керакли эмлаш ишларини олиб бориш, ҳомиладор аёлларни доимий равишда кузатиш, ёшлар орасида турмуш қуриш борасида маърифий ишларни йўлга қўйиш, болалар ва оналар ўлимининг олдини олиш ва бошқа йўналишлардаги ишлар мақсад қилиб қўйилган.\n“Соғлом она ва соғлом бола йили”нинг ўзидаёқ давлат томонидан 100 дан ортиқ лойиҳаларга 7 миллиард сўм (197 млн АҚШ доллари) ажратилди. Ушбу лойиҳалар оналар ва болаларнинг соғлигини ҳимоя қилиш учун йўналтирилган бўлиб, юқорида таъкидланган лойиҳалар нафақат ушбу йил доирасида, балки узоқ муддатли ва белгилаб олинган мақсадларга муваффақиятли эришиш учун хизмат қилади. “Соғлом она ва соғлом бола йили” соғлиқни сақлаш тизимини ислоҳ қилишнинг мантиқий давомидир. Бундан олдин “Оила йили” (1998), “Соғлом авлод йили” (2000), “Оналар ва болалар йили” (2001), “Ҳомийлар ва шифокорлар йили”(2006), “Кексаларни эъзозлаш йили” (2015) каби давлат дастурлари ҳам амалга оширилган эди.


05:00 / 28.02.2017 5693 pdf Ўқиш режими + -\n«Ният» луғатда бир нарсани қасд қилишни англатса, шариатда бир нарсани амалга боғлаб, қасд қилишга айтилади. Исломда ҳар бир нарсага ният шарт. Шунинг учун ҳам кўпчилик фуқаҳолар ҳар бир амалда ният фарздир, деганлар.\nНиятнинг макони қалбдир. Шу боис ҳар бир иш шаръий бўлиши учун қалбдан ният қилиш керак. Агар қалбдан ният қилиб ниятни тилда ҳам зикр этса, янада яхши. Ният қилган замони амал қилишга киришса, шунда ибодат аввалидан ният билан бошланган бўлади. Агар бошлашнинг вақтини аниқлаш қийин бўлса, имкони топилганда ният қилади. Мисол учун, рўза тутмоқчи бўлган одам тонг отиш пайтини аниқлай олмаса, олдинроқ ёки кейинроқ ният қилса ҳам жоиз. Ҳар бир нарсага алоҳида ният зарур.\n«Ихлос» эса, луғатда тозалаш, холис қилиш маъносини англатади. Шариатда эса, Аллоҳга ибодатни худди У зотни кўриб тургандек қилишдир.\nМуаллиф раҳматуллоҳи алайҳи одат бўйича бобнинг аввалида унга тегишли оятлардан келтирадилар:\nАллоҳ жалла жалолуҳу: «Бас Аллоҳга Унинг динига ихлос этган ҳолда ибодат қилгин. Огоҳ бўлинг! Холис дин Аллоҳгадир!» деган.\nШарҳ: Яъни, амалингда Аллоҳдан бошқани зинҳор мулоҳаза қилмаган, дегани.\nВа яна: «Ҳолбуки, улар фақат Аллоҳгагина ибодат қилишга, Унинг динигагина ихлос қилишга, бошқа динларга мо- йил бўлмасликка буюрилган эдилар», деган.\nҲа, ўша аҳли китоб бўлмиш яҳудий ва насоролар Таврот ва Инжилда фақат Аллоҳ таолонинг Ўзигагина ибодат қилишга амр этилган эдилар. Аммо, улар бу амрни бажо этмадилар. Улар Аллоҳдан бошқага - Узайрга, Ийсога, Марямга, ҳатто ўз аҳбор ва раҳбарларига ҳам ибодат қилдилар.\nАллоҳ субҳанаҳу ва таоло «Тавба» сурасида: «Ва улар аҳборлари ва роҳибларини Аллоҳдан ўзга Робб қилиб олдилар ва Масийҳ ибн Марямни ҳам. Ҳолбуки, улар фақат ягона илоҳгагина ибодат қилишга амр қилинган эдилар», деган.\nАлбатта, аҳбор ва роҳибларга ибодат қилиш уларга сажда қилиш эмас, уларнинг ўзларига ҳалол деганини ҳалол билиб, ҳаром деганини ҳаром билиб, Аллоҳнинг айтганини қўйиб, уларнинг айтганига юришдир. Улар:\n«Унинг динигагина ихлос қилишга...» буюрилган эдилар.\nҲа, аҳли китоблар бўлмиш яҳудий ва насоролар фақат Аллоҳ таолонинг динигагина ихлос қилишга, холис шу дингагина амал қилишга амр қилинган эдилар. Лекин улар бу амрни бажо келтирмадилар. Улар Аллоҳнинг динига турли туман нарсаларни, жумладан, ўзлари тўқиб чиқарган бидъат-хурофотларни ҳам аралаштириб юбордилар.\nАллоҳнинг динига ихлос қилиш фақат Аллоҳнинг Ўзини кўзлаб, розилигини ўйлаб иш қилишдан иборатдир. Ихлос ибодатнинг мағзидир. Ҳадиси қудсийда Аллоҳ таоло: «Мен ширкдан беҳожатларнинг беҳожатиман. Бас, ким бир амал қилса-ю, унда Мендан бошқа деб ширк келтирса, Мен уни ҳам, ширкини ҳам тарк қилурман», деган.\n1) Амр қилинган амаллар. Буларни қилишда Аллоҳнинг розилигини кўзлаш шарт. Агар ният сал бошқача бўлса, риёга айланади.\n2) Наҳий қилинган-қайтарилган амаллар. Бундоқ амалларни ният қилмай тарк қилса, уларнинг зараридан фориғ бўлади, аммо савоб олмайди. Аммо, ният қилиб, Аллоҳнинг розилиги учун мазкур ишларни тарк этса, ажр олади.\n3) Мубоҳ амаллар. Емоқ-ичмоқ, оила ҳаётига ўхшаш ишлар. Бу амалларни ниятсиз қилса, ажр олмайди. Аммо, Аллоҳнинг розилигини олиш ниятида қилса, ажр олади. Ҳар бир мубоҳ амал Аллоҳ розилигини ният қилиш ила ибодатга айланади. Ибодатга қувват бўлсин, деган ниятда таом тановул қилиш ҳам ибодат.\n«бошқа динларга мойил бўлмасликка...» буюрилган эдилар.\nАна ўша васфи юқорида зикр қилинган тўғри миллатнинг дини Ислом миллатининг динидир. Модомики, ўша аҳли китобдан ва мушриклардан бўлган куфр келтирганлар Аллоҳнинг амрини адо этмаган эканлар тўғри йўлдаги миллатнинг динига ҳам юрмаган бўлиб чиқадилар.\nДемак, Исломда ихлосли бўлиш катта ўрин тутади. Аллоҳга ибодат қилган одам фақат ихлос билан ибодат қилиши керак. Аллоҳни кўриб тургандек ҳис билан, сезги билан яшаб, ўша ҳолатда туриб, амалларни адо этиши керак. Яратган зотнинг талаби-шу!\nШариатимиз оила қуришга амр қилган, Пайғамбаримиз соллаллоҳу алайҳи васаллам:\n«Никоҳ менинг суннатимдир, ким менинг суннатимга рағбат қилмаса, мендан эмас», деганлар, шунинг учун оила қуришни ният қилдим, деган одамнинг оилавий ҳаёти ибодат бўлади. Уйланиб, шаҳватимни бир қондирай, деган ниятни қилган одам, ўша ниятига эришади. Ажру савобнинг яқинига ҳам йўламайди.\n«Илм талаб қилиш ҳар бир мусулмонга фарз», деганлар.\n«Мен инсу жинларни фақат Менга ибодат қилишлари учун яратдим», деганининг маъноси шу. Яъни, менинг айтганимни қилиб яшасинлар, дегани.\nИбн Аббос розияллоҳу анҳудан ривоят қилинади: «Пайғамбар соллаллоҳу алайҳи васаллам Ўз Роббиларидан ривоят қилиб айтадиларки: «Албатта, Аллоҳ яхшиликлар ва ёмонликларни ёзиб қўйди. Сўнгра ўшани баён қилди. Ким бир яхшиликни қасд этсаю, унга амал қилмаса, Аллоҳ уни Ўз ҳузурида баркамол бир яхшилик қилиб ёзиб қўяди. Агар уни қасд қилиб, амал ҳам қилса, Аллоҳ азза ва жалла уни Ўз ҳузурида ўнтадан етти юз яхшиликкача, ундан ҳам бир неча марта кўп қилиб ёзади. Агар бир ёмонликни қасд этсаю унга амал қилмаса, Аллоҳ уни Ўз ҳузурида бир яхшилик қилиб ёзади. Агар у (ёмонлик)ни қасд қилиб, амал ҳам қилса, Аллоҳ уни бир ёмонлик қилиб ёзади», дедилар». Бешовларидан фақат Абу Довуд ривоят қилмаган.\nШарҳ: Ҳадиси шарифнинг ровийлари Абдуллоҳ ибн Аббос розияллоҳу анҳу билан танишмиз.\nУшбу ҳадисда Ислом шариатининг гўзаллиги, қанчалик даражада яхшилик тарафдори эканию, ёмонликка қанчалик қарши экани баён қилинмоқда. Асосан эса, қилинган амалга бериладиган ажру савоб банданинг ихлосига қараб бўлиши айтилмоқда. Чунки, бир хил ният билан бир хил амални бажарган кишиларнинг бирига ўн ҳисса, иккинчисига етти юз ҳисса, учинчисига ундан бир неча баробар кўп савоб берилиши аввало ихлосга қараб бўлади.\nҲа, ихлос ана шундоқ нарса. Ихлос билан қилинган ибодатнинг савоби ана шундоқ кўп бўлади.\nИхлос самараси ўлароқ банда ўз Роббисига қилган ибодатнинг лаззатини топади, ичи мусаффо бўлади, қалби нурга тўлади ва амалга қўшимча савоб олади.\nИхлос Аллоҳ тамонидан бандага бериладиган улкан мукофот ва неъматдир. Аллоҳ таоло ҳадиси қудсийлардан бирида:\n«Ихлос Менинг сирларимдан бир сирдир. Ўз бандаларимдан кимга муҳаббат қилган бўлсам, ўшанинг қалбига ихлосни жойлаганман. Унга фаришта таниш бўлиб, ёза олмайди ҳам, шайтон таниш бўлиб, буза олмайди ҳам» деган.\nБу биз ўрганаётган ҳадис ҳам ҳадиси қудсий бўлиб, Пайғамбаримиз соллаллоҳу алайҳи васаллам уни Аллоҳ таолодан ривоят қиладилар. Келинг, ҳадис матни билан яқиндан танишиб чиқайлик:\n«Албатта, Аллоҳ яхшиликлар ва ёмонликларни ёзиб қўйди».\nЯъни, Аллоҳ таоло барча яхшиликларни ва ёмонликларни тақдир қилиб, Лавҳул Маҳфузга ёзиб қўйди.\n«Сўнгра ўшани баён қилди».\nЯъни, кейин ўша ёзиб қўйган яхшиликлар нимаю, ёмонликлар нима эканлигини юборган динлари орқали бандаларига баён қилди. Ҳаммага қайси амал яхшию, қайси амал ёмонлиги аён бўлди.\n«Ким бир яхшиликни қасд этсаю, унга амал қилмаса, Аллоҳ уни Ўз ҳузурида баркамол бир яхшилик қилиб ёзиб қўяди».\nЧунки, яхшиликни қасд қилишнинг ўзи яхши нарса. Яхшиликни қасд қилган банда, тезда уни адо этиши ҳам аниқ. Шунинг учун унга тарғиб тариқасида доимо яхшилик ниятида бўлиши учун, қилган ниятига ҳам, гарчи у амалга ошмаса ҳам бир яхшилик савоби ёзилади.\n«Агар уни қасд қилиб, амал ҳам қилса, Аллоҳ азза ва жалла уни Ўз ҳузурида ўнтадан етти юз яхшиликкача, ундан ҳам бир неча марта кўп қилиб ёзади».\nЯъни, банда ўзи қасд қилган яхшилигини амалга оширса, Аллоҳ ўша яхшиликни Ўз ҳузурида банданинг ихлосига қараб, ўнтадан то етти юзгача, ундан ҳам бир неча марта кўпроқ яхшилик қилган, деб ёзади. Ана ўшанинг савобини беради.\nДемак, ният билан яхшилик қилган мусулмон одамга бериладиган энг оз ажр унинг қилган яхшилигига нисбатан ўн баробар кўп бўлади. Кўпи эса банданинг ихлосига қараб ўн биттадан бошлаб етти юз ва ундан яна Аллоҳнинг Ўзи билганича кўпайтирилади. Бу ҳам Ислом шариатининг мислсиз гўзалликларидан, осонлигидан.\nБанда ичини пок қилиши, қалбини мусаффо тутиши ва бунинг самараси ўлароқ пайдо бўлган ихлоси туфайли бировлар бир ишни қилиб олган савобдан, худди ўша ишни қилиб туриб, сонсиз-саноқсиз марта кўп савоб олиши мумкин.\n«Агар бир ёмонликни қасд этсаю, унга амал қилмаса, Аллоҳ уни Ўз ҳузурида бир яхшилик қилиб ёзади».\nЯъни, банда бир ёмонликни қилишни қасд қилди. Сўнгра гуноҳ бўлишидан, Аллоҳнинг азобига йўлиқишидан қўрқиб ўша ёмонликни қилмади. Шунинг ўзи яхшилик, балки, яхшиликнинг бошланиши. Аллоҳдан қўрқиб ёмонликни тарк қилган одам энди яхшилик қилишга ўтади. Бу мукофот эса уни доимо яхшиликка чорлайди.\nҚасд қила туриб, амалга оширилмаган ёмонлик ўрнига бир яхшилик савоби ёзилиши учун ўша ёмонликни Аллоҳдан қўрқиб тарк этилиши шарт. Агар бошқа сабаб билан тарк этилса, қилган ниятига яраша гуноҳ ёзилади.\nМисол учун, бир мусулмоннинг устидан иғво-бўҳтон қўзиш учун борсаю, масъул одамни топа олмай қайтса, гуноҳи ёзилаверади.\nШунингдек, ҳаром ичимлик ичмоқчи бўлсаю дўкондан уни топа олмагани учун ичмаса, қилган ёмон ниятига яраша гуноҳи ёзилади.\nАммо, аввал айтилганидек, ният қилгандан кейин Аллоҳдан қўрқиб, ёмонликни тарк қилса, баркамол бир яхшиликнинг савоби ёзилади.\n«Агар у (ёмонлик)ни қасд қилиб, амал ҳам қилса, Аллоҳ уни бир ёмонлик қилиб ёзади».\nБу ҳам Аллоҳнинг фазли ва марҳамати. Агар кўп қилиб ёзаман деса, яхшиликни кўпайтириб ёзганидек, ёмонликни ҳам кўпайтириб ёзиши мумкин эди. Аллоҳ таоло ундоқ қилмайди.\n1. Аллоҳ таоло азалдан яхшилик ва ёмонликларни Лавҳул Маҳфузга ёзиб қўйгани.\n2. Аллоҳ таоло яхшилик нимаю, ёмонлик нима эканини Ўз махлуқотларига баён қилиб бергани.\n3. Мўмин банда қасд қилган яхшилиги учун ҳам савоб олиши.\n4. Мўмин банда қасд қилган яхшилигини амалга оширса ўнтадан етти юзгача ва ундан ҳам кўп савоб олиши мумкинлиги.\n5. Мўмин банданинг қилган амалига савобнинг кўпайиши унинг ихлоси даражасига боғлиқлиги.\n6. Мўмин банда бир ёмонликни қасд қилиб, сўнгра Аллоҳдан қўрқиб уни тарк қилса, яхшилик этиб ёзилиши.\n7. Банда бир ёмонликни қасд қилганидан сўнг уни амалга оширса, бир ёмонлик этиб ёзилиши.\nБу ҳадиси шарифдан Ислом дини қанчалар яхшилик тарафдори эканлигини, кишиларнинг ихлосли бўлиши учун қанчалар рағбатлантирганини билиб оламиз.\nҚайси бир дин, тузум бировга фақат яхшиликни ният қилгани учун, унга амал қилмаса ҳам, мукофот беради?\nИсломдан бошқа қайси бир дин ёки тузум бир яхшиликка етти юз ва ундан кўп баробар мукофот беради?\nИсломдан бошқа қайси бир дин ёки тузум қилган ёмон ниятидан қайтган шахс учун яхшилик қилганга берган мукофотни беради?\nБу ишларнинг ҳаммаси инсондан ортиқча ҳаракат, азият талаб қилмайди. Фақат бир нарсани-ихлосни талаб қилади.\nИхлос эса қалбни мусаффо, ботинни пок тутиб, худди Аллоҳни кўриб тургандек, У зотга ёқиш учун уриниш, холос. Ана ўша ихлос қанчалик кучли бўлса, қилинган яхши амалнинг савоби шунчалик кўпаяверади.\nИслом дини-ана шундоқ осон дин.\nИслом-ана шундоқ яхшилик тарафдори бўлган дин.\nАммо биз мусулмонлар, ўз динимизга муносибмизми?\nИслом бизга берган имтиёзлардан фойдаланиб, ўзимиз учун ажр-савобни кўпроқ жамлашга уриняпмизми?\nҚиладиган яхши амалимизни чин ихлос билан фақат Аллоҳнинг розилиги учун қилаяпмизми?\nБандалик билан адашиб, қилган ёмон ниятларимиздан Аллоҳ таолодан қўрқиб қайтмоқдамизми?\nУмуман, бизда бу ҳадиси шарифда зикр қилинган маънолар ҳақида етарли тушунча борми?\nҲар бир ниятимиз, қасдимиз Аллоҳга маълум бўлиб, унга яраша савоб ёки гуноҳ номаи аъмолимизга ёзилиб боришини англаб етаяпмизми?\nҲар бир қилган амалимизга яраша маълум савоб ёки гуноҳ ҳам номаи аъмолимизга ёзилиб боришини-чи, доимо ҳис этамизми?\nАввал билмасак, энди билдик. Энди ушбу ҳадисга амал қилишимиз лозим. Фақат яхшиликни қасд қилишга ўтайлик. Қасд қилган яхшиликларимизни чин ихлос билан амалга оширишга ўтайлик. Адашиб баъзи бир ёмонликни қасд қиладиган бўлсак, дарҳол ундан қайтадиган бўлайлик. Ана шунда чин мусулмон бўлиб, икки дунё саодатига эришамиз.\nИбн Умар розияллоҳу анҳудан ривоят қилинади: «Пайғамбар соллаллоҳу алайҳи васаллам: «Уч нафар киши йўлда кетаётган эканлар, ёмғирда қолибдилар. Тоғдаги ғорга кириб олибдилар. Бас, уларнинг ғорига тоғдан бир харсанг тушиб, чиқар йўлларини тўсиб қолибди. Улар бир-бирларига: «Аллоҳ учун қилган солиҳ амалларингизга бир назар солиб, уларни васийла қилиб, Аллоҳга дуо қилинглар, шоядки, сизларга кушойиш берса», дебдилар.\nУлардан бири: «Эй бор Худоё! Албатта, менинг қари ота-онам бор эдилар. Менинг кичик ёшдаги болаларим ҳам бор эди. Уларнинг барчасининг риоясини қилардим. Уларнинг олдига қайтиб келсам, сут соғиб, болаларимдан олдин ота-онамга ичирар эдим. Бир куни кеч қолиб, кечасигача кела олмадим. Келиб, икковларини ухлаб қолганларини кўрдим. Одатдагидек сут соғдим ва ота-онам икковларининг бош тарафларида уйғотиб юбормай, деб кутиб турдим. Болаларга ичиришни ҳам эп кўрмадим. Болалар очликдан оёғим остида қичқиришар эди. Тонг отгунча шу ҳолда турдим. Агар сен шу ишда Сенинг розилигингни тилаб қилганимни билсанг, бизга бир тирқиш очгин, осмонни кўрайлик», деди.\nБошқаси эса: «Эй бор Худоё! Мен амакимнинг қизига эркаклар аёлларга энг ашаддий муҳаббат қўйишларидек муҳаббат қўйган эдим. Бас, ундан талаб қилдим. У (қиз) бош тортди. У ўзига юз динор беришимни сўради. Мен пулни жамлаб келиб, уни ушлаб икки оёғи орасига тушдим. Шунда қиз:\n«Эй Аллоҳнинг бандаси! Аллоҳдан қўрқ! Узукни ҳаққини бермасдан очма!» деди.\nМен ўрнимдан турдим. Агар шу ишни Сенинг розилигингни тилаб қилганимни билсанг, бизга яна ҳам каттароқ тирқиш оч», деди.\nУчинчи шахс: «Э бор Худоё! Мен бир фарақ гуручга мардикор ёллаган эдим. У ишни бажариб бўлганидан сўнг:\nМен унга ҳаққини кўрсатдим. У олишга рағбат қилмади. Мен ўша гуручни экишда давом этавердим. Ундан бир қанча сигир ва молбоқарлар ортдирдим. У қайтиб келиб:\n«Анави сигирлар молбоқарлари билан сеники, олавер», дедим.\nШарҳ: Бу ҳадиси шариф Абдуллоҳ ибн Умар розияллоҳу анҳумодан ривоят қилинмоқда.\nҚисқа услубда баён қилинган ушбу ҳадисда ихлос билан қилинган яхши амал нафақат охиратда, балки бу дунёда ҳам фойда бериши ҳақида сўз кетмоқда. Мўмин-мусулмон банданинг солиҳ амали унинг бошидан бу дунёдаги баъзи мушкулларни кушойиш қилиши мумкинлиги билдирилмоқда.\nРасули Акрам соллаллоҳу алайҳи васаллам Ислом таълимотларини кишиларга улар тушуниши осон бўлган барча йўллар билан баён қилишга ҳаракат этар эдилар. Кези келганда, ўта балоғатли ва фасоҳатли ваъз сўзлаб, ҳаммани йиғлатар, қалбларни ларзага солар эдилар. Кези келганда, ўтган умматлардан мисоллар келтирар эдилар. Бу биз ўрганётган ҳадисимизда эса, баён қилиниши лозим бўлган маънони баъзи кишилар бошидан ўтган қисса шаклида тақдим қилмоқдалар. Албатта, бу услубнинг ўзига яраша таъсири бўлади. Бу шаклда баён этилган маънони кишилар тушуниши осонроқ, ундан таъсирланиши кучлироқ бўлади.\nУч киши йўлда кетаётиб, ёмғирда қолибдилар. Ёмғирдан қочиб, тоғдаги бир ғорга кирибдилар. Тоғдан бир катта харсанг тош думалаб тушиб, улар ўтирган ғорнинг оғзини тўсиб қолибди. Уч мусофир жуда қийин аҳволда қолибдилар. Ҳеч ким йўқ, тоғдаги ғорнинг ичидалар. Бировни ёрдамга чақириш ҳам мумкин эмас. Устларига улкан тош думалаб тушиб, ғорнинг оғзини беркитиб қолган. Уни думалатиш ёки суришга учавларининг қурблари етмайди. Аллоҳга ёлборишдан бошқа ҳеч қандй иложлари йўқ. Аммо, Аллоҳга ёлбориш ҳам турлича бўлади. Банданинг қайси бир ёлборишини Аллоҳ таоло тезроқ қабул қилади? Улар ўз ҳолатларидан келиб чиққан ҳолда ўйлаб-ўйлаб бир қарорга келибдилар.\n«Улар бир-бирларига: «Аллоҳ учун қилган солиҳ амалларингизга бир назар солиб, уларни васийла қилиб, Аллоҳга дуо қилинглар, шоядки, сизларга кушойиш берса», дебдилар».\nУлар Аллоҳ таолога қуриқдан-қуриқ ёлборишни ўзларига эп кўрмаптилар. Умрларида Аллоҳ учун қилган солиҳ амалларини васийла қилиб туриб, Аллоҳдан кушойиш сўрашни маъқул, деб топибдилар.\nБирлари ўзининг қариб қолган ота-онасига Аллоҳ учун чин ихлос билан қилган ҳурмат-эҳтироми ва хизматини васийла этишга қарор қилибди. У кишининг қартайиб қолган ота-онаси билан бирга майда болалари ҳам бор экан. Ҳар куни ишдан қайтиб келиб, қўйларини соғгач, ота-онасининг ҳурматини қилиб, болаларидан олдин сутни уларга тутар экан. Ота-онасидан ортиб қолган сутни эса, майда болаларига берар экан. Бир куни у ишидан кеч қайтибди. Қараса, ота-онаси ухлаб қолишган экан. Одатдагидек сут соғибди. Соғилган сутни кўтариб, ухлаб ётган ота-онасининг бошларига келибди. Уларга озор бермаслик учун уйғотишни ўзига эп кўрмабди. Уйғониб қолсалар, қоринлари оч ҳолда мени излаб қолишмасин деб, жойидан жилмай кутаверибди. Ўзи кундузи билан ишлаб чарчаган бўлса ҳам дам олишни эп кўрмабди. Болалари очликдан оёғи остида йиғлаб турсалар ҳам ота-онам сутсиз қолмасинлар, деб сутни болаларига бермабди. Тонг отгунча шу ҳолатда, ота-онасининг бошида тик туриб чиқибди.\nАна шунда ўзининг ғордаги мусибатида Аллоҳ учун ихлос билан ота-онасига қараганини васийла қилиб, кушойиш сўрабди. Аллоҳ таоло у одамнинг ёлбориб қилган илтижосини қабул қилиб, мазкур солиҳ амали эвазига ғорнинг оғзини жиндек учдан бирини очибди.\nДемак, ота-онани иззат-эҳтиром қилиш, уларга ихлос билан Аллоҳнинг розилигини истаб хизмат қилиш фарзандга нафақат охиратда, балки бу дунёда ҳам асқотиб яхшиликлар етишига сабаб бўлар экан. Бошига тушган мусибатнинг кўтарилишига васийла бўлади экан.\nЭнди иккинчи йўловчининг навбати келган эди. У ҳам ўз умрида Аллоҳнинг розилигини истаб чин ихлос билан қилган бир солиҳ амалини васийла қилишга ўтади. У ўз амакисининг қизини яхши кўрар эди. Яхши кўрганда ҳам юрак-юракдан, чидаб бўлмайдиган шаклда яхши кўрар эди. Бир куни қизни овлоқ жойда учратиб, ундан яқинлик қилишни талаб қилиб қолади. Қиз, юз динор бермасанг, рози бўлмайман, деб бош тортади. Йигит пулни ҳам тўплаб, унга берибди. Энди унинг учун зино қилишга ҳеч қандай тўсиқ қолмаган бир пайтда қиз унга Аллоҳни эслатади.\n«Эй Аллоҳнинг бандаси! Аллоҳдан қўрқ!» дейди.\nМаҳримни бериб, мени шаръий хотин қилиб олмагунингча менга тегма, дейди. Ана шунда Аллоҳнинг номини эшитган йигит дарҳол ўзига келибди. Аллоҳдан қўрқиб, шайтонга ҳай берибди. Охират азобидан қўрқиб, оний лаззатидан воз кечибди. Аллоҳнинг розилигини истаб, қизга тегмабди. Бу банда ўзининг ғордаги мусибатида Аллоҳнинг розилигини истаб, ихлос билан қилган мазкур амалини ёдга олибди. Ўшани васийла қилиб, Аллоҳдан бошига тушган мушкулга кушойиш беришини сўрабди. Аллоҳ таоло унинг ёлбориб қилган илтижосини қабул қилиб, мазкур солиҳ амали васийласи ила ғор оғзининг иккинчи қисмини ҳам очибди.\nУчинчи йўловчига навбат келиб у ҳам ўзининг икки ҳамсафари каби, чин ихлос билан, Аллоҳнинг розилигини истаб қилган амал солиҳларидан бирини васийла этибди.\nУ бир фарақ (Мадинаи Мунаввара ўлчови билан ўн олти қадоқ) оғирликдаги гуручга бир мардикорни ёллаган экан. Мардикор ишни тугатгач, ҳаққини талаб қилибди. Иш эгаси келишилган гуручни берса, аччиқ қилиб олмай кетворибди. Гуруч шоли ҳолида экан. Учинчи йўловчи мардикорнинг ҳаққига хиёнат бўлмасин, деб уни мавсум келганда экибди. Шолисини йиғиштириб олиб, сотибди. Тушган даромадга сигир олибди. Вақт ўтиши билан иш ҳақи қилиб берилган гуруч бир пода сигирга айланибди. Уларнинг молбоқарлари ҳам бор экан. Йиллар ўтиб, мардикор қайтиб келиб, яна ҳаққини талаб қилибди. Шунда иш берган киши унга:\nМардикор бу гапга ишонмабди. Бу одам мени масхара қилмоқда, деб ўйлаб унга:\n«Аллоҳдан қўрқ! Мени масхара қилма!» дебди.\nБу банда ғорга қамалиб қолганида Аллоҳ розилигини истаб, ихлос билан қилган ўша солиҳ амалини эслабди. Уни васийла қилиб, Аллоҳга бошига тушган ишда кушойиш беришини сўраб, ёлборибди. Аллоҳ таоло унинг илтижосини қабул этиб, ўша солиҳ амали васийласи ила ғорнинг оғзининг қолган қисмини ҳам очибди. Учавлари ғордан чиқиб, йўлларига равона бўлибдилар.\nАллоҳ таолонинг розилигини истаб бировнинг ҳаққини емаслик, зое қилмаслик, балки авайлаб-асраб сақлаш, кўпайтириш қанчалик яхши нарса экан. Бундоқ иш нафақат охират саодатига, балки бу дунё саодатига ҳам эриштириб,банданинг бошига тушган мусибатни аритишга сабаб бўлар экан.\n1. Кишиларнинг эзгуликка чорлашда қисса услуби фойдали эканлиги.\n2. Солиҳ амални васийла қилиш мумкинлиги.\n3. Ота- онанинг ҳурмати ва хизмати қанчалар зарурлиги.\n4. Ота-она фарзанддан муқаддамлиги.\n5. Ота-онага нисбатан қилинган ҳурмат ва хизмат фарзандга нафақат охиратда, балки бу дунёда ҳам яхшиликлар етишига сабаб бўлиши.\n6. Аллоҳдн қўрқиб, У зотга ихлос қилиб гуноҳдан қайтиш ҳам солиҳ амал ҳисобланиши.\n10. Иложини топса бировнинг сармоясини кўпайтириб қўйиш яхши иш эканлиги.\nБу ҳадиси шариф баҳонасида бугунги кунимизга инсоф билан бир назар ташлайлик.\nБиз бу ҳадисга амал қилмоқдамизми? Агар амал қилаётган бўлсак, қай даражада?\nБиз бу ҳадиси шарифдан ўзимизга керакли фойдалар олмоқдамизми?\nКишиларни Исломга даъват қилишда қисса ёки бошқа маъруф ва машҳур услублардан фойдаланаяпмизми?\nАдабиёт ва санъатнинг барча турлари кишиларни шайтоннинг йўлига чақиришда, фисқу-фасод ва бузғунчиликка чақиришда керагидан ортиқ ишлатилмоқда. Адиблик, ёзувчилик, санъаткорлик қобилияти бор кишиларнинг кўплари шайтоннинг хизматини қилмоқдалар. Нима учун Исломий болалар адабиёти бўлиши мумкин эмас? Исломий болалар томоша қиладиган асарлар бўлиши мумкин эмас?\nНима учун Исломий ҳикоялар, қиссалар, шеърлар қасидалар, рўмонлар, филъмлар бўлиши мумкин эмас?\nДенгиздан томчидек бўлиб, пайдо бўлган баъзи бир Исломий асарларнинг кишиларга таъсири қанчалик катта эканини ҳаммамиз кўриб билдик-ку! Демак, ушбу ишларни йўлга қўйишимиз керак.\nЭнди, ота-онани ҳурмат қилиш масаласига ўтайлик.\nМусулмонман, деб юрганларнинг ичида ота-онасини қаровсиз ташлаб қўяётганлар озми?\nҚанчамиз бу қисса соҳибига ўхшаб, қўлида сут ёки бошқа нарса тутган ҳолида кечаси билан ота-онасининг бо- шида тик туриб чиқа олади?\nҚайси биримиз, йиғлаб турган болаларимизни қўйиб, ота-онамизга қарай оламиз?\nМусулмон киши сифатида бу ҳадисдан ибрат оляпмизми? Ота-онамизга ихлос билан, Аллоҳ розилигини истаб, қўлимиздан келганча яхшиликлар қиляпмизми? Ана шундагина бизнинг бу солиҳ амалимиз Аллоҳ таолонинг ҳузурида васийла бўлиши мумкин. Охиратдан олдин бу дунёда бизга яхшиликлар келтириши мумкин. Бошимизга тушган мусибатларнинг аришига сабаб бўлиши мумкин.\nАллоҳ таолодан қўрқиб, гуноҳ ишдан қайтиш-улкан жасорат. Чунки, Аллоҳдан қўрқмай гуноҳ қилиш ҳамма учун оддий бир ишга айланиб қолган замонда, ихлос қилиб, Аллоҳнинг розилигини истаб ўз ҳавои-нафсининг хоҳишидан кечиш, гуноҳни тарк қилиш жасорат бўлмай нима? Ҳавои нафсига қул бўлиб қолган қўрқоқлар, иродасиз, заифлар гуноҳ қилиб қўйганларидан буринларига пашша қўнганчалик ҳам таъсирланмайдилар. Шунинг учун ҳам улар ҳар қандай гуноҳдан тап-тортмайдилар. Шайтонга ва ҳавойи нафсига ғолиб келган паҳлавонгина Аллоҳдан қўрқиб, қўлга кириб турган лаззат, роҳат-фароғатлардан воз кеча олади. Ҳадисдаги қисса қаҳрамонларидан бирига ўхшаб, энди эришай деб турган оний лаззатидан Аллоҳнинг қўрқинчини устун қўя олади.\nАгар кимки шу қаҳрамонликка қодир бўлса, ўз фойдаси учун улуғ савоб топишини мана шу ҳадиси шарифдан билиб оламиз. Агар биз Аллоҳ таолога ихлос қилиб, У зотдан қўрқиб, имконимиз бўлиб турган гуноҳдан ҳам қайтсак, охиратдан олдин, бу дунёнинг ўзидаёқ унинг фойдасини кўрар эканмиз. Чунки, кенглик пайтида биз Аллоҳга ихлос қилсак, Аллоҳ таоло бизга торлик пайтида ёрдам беради. Биз Аллоҳга ихлос қилиб имконимиз даражасида турган гуноҳни тарк қилсак, Аллоҳ бизни машаққат ғорига қамалиб қолганимизда албатта қутқаради.\n«Сен Аллоҳни осонлик чоғида танисанг, Аллоҳ сени машаққат чоғида танийди», деганлари шу.\nЭнди учинчи қаҳрамонимиз билан ўзимизни солиштириб кўрайлик. Ҳозир мусулмонлар яшаётган ва мусулмон юрти, деб ном олган ўлкаларда иш бажарувчилар иш ҳақларини ўз вақтида ва тўлиқ оляптиларми?\nҲамма ҳам ташлаб кетилган моли тугул ўзи қўриқлаб турган молга хиёнат қилмаслигига аминми?\nКим бировнинг ташлаб кетган молини зое қилмасдан, кўпайтириб, йиллар бўйи ушлаб турибди?\nНима учун бировдан олган қарзларимизни ҳам бермай еб кетмоқдамиз?\nБировнинг ҳаққини зое қилмай, кўпайтиришга бериладиган савоб- бу дунёнинг хайр-баракаси бизга керак эмасми?\nЭнди алоҳида мисолларни қўйиб, умумий масалага ўтайлик. Ҳадиси шарифда васф қилинган ихлос, Аллоҳ таоло розилиги учун қилинган амали солиҳ савияси билан ўзимиздаги ихлос ва Аллоҳ розилиги учун қилаётган амалимиз савиясини солиштириб кўрайлик.\nУ дунёда керакли савоб ва бу дунёда турли яхшиликка, бошимизга тушган мусибатни аритишга васийла бўла оладиган амалларимиз етарлими?\nНима учун бугунги кунда мусулмонларнинг қувончли онларидан кўра бахтсиз дамлари кўп?\nНима учун турли-туман мушкуллари кўп? Эҳтимол, солиҳ амалларидан кўра гуноҳлари кўплигидандир?\nДемак, ихлосли бўлишга, фақат Аллоҳнинг розилигини истаб солиҳ амал қилишга уринайлик. Бу ҳадиси шарифни доимо ёдимизда тутайлик ва ибрат олайлик!\nБуюк саҳобий Муоз ибн Жобир розияллоҳу анҳу Пайғамбаримиз соллаллоҳу алайҳи васалламнинг амрлари билан Яманга ишга жўнаб кетаётиб:\n«Эй Аллоҳнинг Расули, менга нима тавсиянгиз бор?» деганларида у зот соллаллоҳу алайҳи васаллам:\n«Динингда мухлис бўл, сенга озгина амал ҳам кифоя қилади», деган эканлар.\nАллоҳ таоло барчамизни мухлис бандаларидан қилсин! Омин!\nАбу Ҳурайра розияллоҳу анҳудан ривоят қилинади: «У киши: «Эй Аллоҳнинг Расули, қиёмат куни сизнинг шафоатингиздан энг саодатманд бўладиган ким?» деган экан. Шунда Расулуллоҳ соллаллоҳу алайҳи васаллам: «Эй Абу Ҳурайра, сенинг ҳадисга ўта қизиқишингни билганимдан, шу гапни сендан олдин ҳеч ким сўрамаслигини билган эдим. Қиёмат куни менинг шафоатимдан энг саодатманд бўладиган кимса, «Лаа илаҳа иллаллоҳу»ни чин қалбдан (ёки нафсидан) ихлос билан айтган одамдир», дедилар». Бухорий ривоят қилган.\nШарҳ: Ҳадиси шарифнинг ровийлари Абу Ҳурайра розияллоҳу анҳу билан танишимиз. У зот бу ҳадисни ўзлари билан Пайғамбаримиз соллаллоҳу алайҳи васалламнинг ораларида бўлиб ўтган савол-жавоб тариқасида ривоят қилганлар.\nАбу Ҳурайра розияллоҳу анҳунинг таржимаи ҳоллари билан танишилганда саҳобалар ичида энг кўп ҳадис ривоят қилган зот эканликлари алоҳида таъкидланади. У киши розияллоҳу анҳу ҳадисга ҳарис бўлганлар. Абу Ҳурайра розияллоҳу анҳу ҳамма нарсани ташлаб қўйиб, ўзларини ҳадисга бағишлаган эдилар, десак муболаға бўлар-у, аммо ҳамма нарсадан кўпроқ ҳадисга қизиқар эдилар, десак адашмасмиз.\nУ киши аҳли суффадан бўлиб, Пайғамбаримиз соллаллоҳу алайҳи васалламнинг масжидлари суффасида яшар ва доимо У зот соллаллоҳу алайҳи васалламнинг оғизларидан чиқадиган ҳадисларни пойлаб турар эдилар. Кўпинча саволлар ҳам берар эдилар. Абу Ҳурайра розияллоҳу анҳу ана шундоқ саволларидан бирида:\n«Эй Аллоҳнинг Расули, қиёмат куни сизнинг шафо- атингиздан энг саодатманд бўладиган ким?»\nЯъни, қиёмат куни сизнинг шафоатингиздан энг кўп насибадор бўладиган ким деб сўраган эканлар.\n«Эй Абу Ҳурайра, сенинг ҳадисга ўта қизиқишингни билганимдан, шу гапни сендан олдин ҳеч ким сўрамаслигини билган эдим», дебдилар.\nБу эса Абу Ҳурайра розияллоҳу анҳу учун буюк шаҳодатдир. Пайғамбаримиз солаллоҳу алайҳи васалламнинг фалон саволни Абу Ҳурайрадан бошқа одам бермаса керак, деб юришларига сазовор бўлиш катта гап. Пайғамбаримиз соллаллоҳу алайҳи васаллам ўз гапларининг давомида:\n«Қиёмат куни менинг шафоатимдан энг саодатманд бўладиган кимса, «Лаа илаҳа иллаллоҳу»ни чин қалбдан ихлос билан айтган одамдир», дедилар.\nБу ерда ҳам ихлосга алоҳида эътибор берилмоқда. Ихлосни Аллоҳни кўриб тургандек ибодат қилиш, деб билган эдик.\nДемак, калимаи тавҳидни Аллоҳни кўриб тургандек ҳис билан, чин қалбдан айтмоқ қиёмат куни Пайғамбаримиз соллаллоҳу алайҳи васалламнинг шафоатларидан энг кўп баҳраманд бўлишга олиб келар экан.\nУшбу ҳадисда залолатдаги муржиаларга, «Лаа Илаҳа Иллаллоҳ»ни айтса бўлди, иш битди, бошқа нарса унча аҳамиятли эмас, дейдиганларга раддия бор.\nАввало, чин қалбдан ихлос билан айтиш шарт. Ихлос билан айтиш эса, амалсиз бўлмайди.\nИккинчидан, «Лаа илаҳа иллаллоҳ»ни айтиш дейишдан мақсад фақат шу иборани айтишдангина иборат эмас. Чунки, ҳатто муржиаларнинг ўзлари ҳам «Ла илаҳа иллаллоҳ»га «Муҳаммадун Расулуллоҳ»ни қўшиб айтмаса бўлмаслигини, бошқа иймон келтириш лозим нарсаларга иймон келтирмаса бўлмаслигини яхши биладилар.\nДемак, «Лаа илаҳа иллаллоҳ»ни айтиш, дегани Аҳли Сунна вал жамоат айтганидек, калимаи тавҳидни айтиб, унинг тақозоси бўйича иш тутишдир.\nУшбу ҳадисдан олиндиган фойдалар:\n2. Қиёматда Пайғамбаримиз соллаллоҳу алайҳи васалламнинг шафоатлари у киши умматларининг ихлос ва қилган амалига қараб кўп ёки оз бўлиши.\n3. «Лаа илаҳа иллаллоҳу»нинг фазли улуғлиги.\n4. Абу Ҳурайра розияллоҳу анҳунинг аҳли фазл эканликлари.\n6. Ҳадисга ҳарис бўлиш-кўп қизиқиш яхшилиги.\nБиз мана шу ҳадиси шарифда зикр этилганидек, Пайғамбаримиз соллаллоҳу алайҳи васалламнинг суннатларини, ҳадисларини иложи борича кўп ва яхши ўрганишга ҳаракат қилмоқдамизми?\nВаҳоланки, кўпларимиз ҳадис нима эканини билмаймиз.\nҲадисни ўрганиш, унга амал қилиш ҳар бир мусулмоннинг муқаддас бурчи эканини англаймизми?\nҲадис Қуръони Каримни тушуниш ва Уни татбиқ қилишда бизга энг ишончли масдардир.\nҲадис биз ўрнак олишимиз лозим бўлган зот-Муҳаммад соллаллоҳу алайҳи васалламнинг гаплари, амаллари, тақрирлари, сифатларининг тўпламидир.\nҲадис мусулмон учун ҳаётнинг ҳар бир соҳасида, ҳар бир ишида Исломий кўрсатмалар манбасидир.\nҲадисга ҳарис бўлмай туриб, уни яхши ўрганмай туриб Исломни билдим, унга амал қилдим, дейиш қийин. Бу ишда бизга саҳобаи киромлар, хусусан, ушбу ҳадиснинг ровийлари Абу Ҳурайра розияллоҳу анҳу ўрнакдирлар.\nИхлосли бўлиш бурчимиздир. Ихлос бўлмаса, яхши натижага эришишимиз қийин. Ихлос бўлса, оз амалимиз ҳам кўп савоб келтиради. Шунинг учун ихлосли бўлишга ҳаракат қилайлик.\nМафтуна 13:42 / 17.05.2020\nБилимим камлигини куп урганишим кераклигини ва ният билан ихлос билан оддий хаётим ибодатга айланишини билдим. Аллох сизлардан рози болсин.\nO'TKIRBEK 00:51 / 30.10.2019\nЗур манга ёқди узимда ҳозирданоқ тадбиқ қиламан\n05:00 / 28.02.2017 2210\n05:00 / 28.02.2017 3775\n3716 13:04 / 21.11.2018\n2501 13:45 / 31.08.2019\n2289 19:02 / 11.01.2020\nБола отаонаси ҳузуридаги омонат бўлиб, унинг қалби покиза гавҳардир. У ҳар қандай нақшни қабул қилаверади. Агар яхшиликка ўргатилса, ўшандай ўсади. Унинг савобига давоми...\n1715 13:00 / 21.11.2020


Самара вилоятида заҳарланган ўзбекистонликлардан бири вафот этди – Газета.uz\nСамара вилоятида заҳарланган ўзбекистонликлардан бири вафот этди\nСамара вилоятида заҳарланган Ўзбекистон фуқароларидан бири ҳаётдан кўз юмди, шифохонада қолаётган 48 кишининг аҳволи оғир.\nLotinchada 15 август 2019, 17:38 Жамият\nИюлда Россиянинг Самара вилоятида заҳарланган 69 нафар Ўзбекистон фуқаросидан бири О. С. ҳаётдан кўз юмди. Бу ҳақда Ташқи ишлар вазирлиги матбуот хизмати хабар қилди. Мамлакатнинг Қозон шаҳридаги Бош консулхонаси марҳумнинг жасадини ватанга юбориш билан боғлиқ консуллик-ҳуқуқий ва ташкилий масалаларни ҳал қилишда кўмак кўрсатмоқда.\nИюль ойи ўрталарида Самара вилояти бўйича Россия тергов қўмитаси 46 эркак — Ўзбекистон фуқаролари 17 июль куни заҳарланиш аломатлари билан шифохонага ётқизилгани, ушбу ҳолат бўйича текширув ўтказилаётганини хабар қилган эди. Кейинроқ Ўзбекистон Ташқи ишлар вазирлиги «Кошелевский посад» корхонасида ишлаётган 69 нафар Ўзбекистон фуқароси «номаълум моддадан заҳарланиш» ташхиси билан касалхонага ётқизилгани, улар орасида болалар ҳам бўлиб, уч нафарининг аҳволи барқарор-оғир эканини маълум қилди.\nТИВнинг 15 августдаги маълумотларига кўра, касалхонага ётқизилган 69 нафар Ўзбекистон фуқаросидан 48 нафари В.Д.Середавин номидаги Самара вилояти клиник шифохонасида ва 1-сон Толятти шаҳар клиник шифохонасида бўлиб турибди. Уларнинг аҳволи барқарор-оғир деб баҳоланмоқда.\n20 та ватандошга касалхонадан жавоб берилди ва улар иш жойларига қайтишди. Улар маҳаллий шифокорларнинг доимий кузатувида бўлиб турибди.\n«Ўзбекистон Соғлиқни сақлаш вазирлигининг масъул ходимларидан ташкил топган ишчи гуруҳ юзага келадиган масалаларни ҳал қилиш учун россиялик ҳамкасблари билан алоқа ўрнатдилар. Бош консулхона вазиятни доимий назоратда ушлаб турибди», — дейилади ТИВ хабарида.\nВазиятни ўрганган Ташқи меҳнат миграцияси агентлигининг Москвадаги вакиллари 19 июль куни «Кошелевский посад» директори Наил Шаркаев билан учрашди. Корхона раҳбари ўшанда ўз ходимларининг даволаниш харажатларини қоплаш, шунингдек уларнинг овқатланиш ва яшаш шароитларини яхшилашга тайёр эканини маълум қилган эди. Корхонада 70 нафар Ўзбекистон фуқароси меҳнат қилмоқда, улар боғларни парваришлаш ҳамда мева-резаворлар йиғиш ишлари билан шуғулланади.\nЯқинда «Озодлик» радиоси жабрланган фуқаролар Ўзбекистон ҳукуматидан даволанишни давом эттириш учун молиявий ёрдам сўрагани ҳақида хабар қилди. Нашр маълумотларига кўра, мигрантлар зоокумарин — уруғларни зараркунандаларга қарши дорилашда қўлланилувчи пестициддан заҳарланган.


сентябр 04, 2018 13:30 Asia/Tashkent\nМеҳрибон ва раҳмли Аллоҳ номи билан. Ассалому алайкум, азиз тингловчилар! "Илмий янгиликлар сари" туркум эшиттириши дастлабки сонини Эрон Ислом Жумҳурияти ӯзбек тилидаги радиосидан тинглаяпсиз. Дастурни мен, Рахшона олиб бораман. Эшиттиришимиз якунига қадар биз билан бирга бӯлинг.\nЛоиҳа асосчилари фикрига кӯра, асосан солманелла бактериясини аниқлаш учун лозим диққат сарфланмайди ва муносиб фурсатдан фойдаланмайди. Бқ тадқиқотда эса дақиқ бир усул билан 24 соатдан камроқ фурсатда бузилган тухумда солманелла бактериясини аниқлаш мумкин. Мутахассислар фикрига кӯра, бошқа овқат маҳсулотларида учрайдиган солманелла бактериясини аниқлаш имкони пайдо бӯлади.\nСальмонелланинг юқиш усуллари қорамол, чўчқа, қўй ва отлар касалликнинг азалий ташувчилари ҳисобланади. Ит ва мушукларнинг, шунингдек сичқонларнинг бу хасталикка йўлиқиб туриши тез-тез учрайди. Бундан ташқари, ёввойи паррандалар (масалан, ёввойи ўрдаклар) ҳам касаллик ташувчилари бўлиши мумкин ва уларда хасталик деярли ташқи аломатларсиз кечади. Бу турлар йиллар давомида бактерияларни ташиши, пешоб ёки ахлати, сўлак ёки сути орқали уни атрофга тарқатиши мумкин. Касалликка чалинган ҳайвонларни парваришлаётган, уларни ташиш ёки гўштини майдалаш билан шуғулланадиган ёки сақлайдиган кишиларга хастлик юқиши мумкин. Кейинги 30 йил мобайнида дунё бўйича хонадонларда ва паррандачилик фермаларида боқилаётган товуқлар орасида мазкур касалликка чақлиниш ҳолатлари тобора ортиб бормоқда. Касалликка чалинишнинг иккинчи сабаби – сальмонеллёз билан оғриган бемор билан мулоқотда бўлишдир. Одатда, бактериялар фекал-орал йўли билан касал кишидан соғлом кишининг ошқозон-ичак тизимига тушиши орқали ўтади. Бунга шахсий гигиена қоидаларига амал қилмаслик ёки беморга қарашда эҳтиётсизлик сабаб бўлади. Касалхоналар, болалар боғчалари ва тор хоналарда беморлар билан мулоқотда бўлиш, ифлос идишлар, тувак, таглик ўраладиган столлар, сочиқ ва бошқа шахсий ашёлардан фойдаланиш касаллик юқишига олиб келади.\nҚадрли тингловчилар! Сиз муқаддас Машҳад шаҳридан эфирга узатилаётган Эрон ислом Жумҳуриятининг ӯзбек тилидаги халқаро радиосидан “Илмий янгиликлар сари” туркум эшиттириши биринчи сонини тинглаяпсиз. Радиомизнинг интернет сайти Pars Today.com/uz орқали хоҳлаган пайтда эшиттиришнинг матнини ӯқиш ва садосини тинглаш имконига эгасиз. Радиомизнинг электрон манзили [email protected] Today .сoм\nҲурматли тингловчилар! “Илмий янгиликлар сари” туркум эшиттириши биринчи сони шу ерда ӯз ниҳоясига етди. Мен эса сизлар билан хайрлашаман. Аллоҳ ёру мададкорингиз бӯлсин.\nТеҳрон Дорулфунун мадрасаси


Алишер Усмонов Андижон вилоятидаги эҳтиёжманд оилаларга 2,5 млрд сўм ажратди / Янгиликлар, фикрлар, воқеалар | Ўзбекистон\n21 мая 2020 41 0\nАлишер Усмонов Андижон вилоятидаги эҳтиёжманд оилаларга 2,5 млрд сўм ажратди\nМиллиардер Алишер Усмонов Андижон вилояти Марҳамат туманидаги 1000 та эҳтиёжманд оилага 2,5 миллиард сўм миқдорида моддий ёрдам ажратди. Бу пуллар ҳар бир оилага 2,5 миллион сўмдан тақсимлаб берилди, дея хабар беради “Халқ сўзи” нашри.\nАндижон вилоятининг Марҳамат туманидаги ўтказилган ўрганиш давомида жами 48 та маҳалладан 1000 та оила эҳтиёжманд, деб топилган. Уларга моддий ва маънавий кўмак бериш мақсадида ўзбекистонлик таниқли ишбилармон Алишер Усмоновнинг 2,5 миллиард сўм миқдоридаги моддий ёрдами ажратган. Бу маблағлар ҳар бир оилага 2,5 миллион сўмдан тақсимлаб берилган.\nАввалроқ, россиялик тадбиркор, USM Holdings асосчиси Алишер Усмонов Сирдарё вилоятидаги сув тошқини оқибатларини бартараф этиш ва жабрланганларга ёрдам учун 10 млн доллар тақдим этганди. Шунингдек, Усмонов Ўзбекистонда коронавирусга қарши курашга ҳам 20 млн доллар ажратди.


Озодликнинг “Қурултой” эшиттиришида қатнашганлар "Ўзбекистон “фирибгаристонга” айланмаслиги учун нима қилмоқ керак?" деган савол жавобини излади. Бу савол кун тартибига бежиз чиққани йўқ: чинозлик Аҳмадбой пирамидаси пайдо бўлганидан бери халқ пулини турли йўллар, турфа усуллар билан ўзлаштираётганлар кўпайди.\n4 мартдан “Amilee bahora” хусусий бандлик агентлиги лицензияси бошлаб бекор қилинди. Ўтган ой охирида Ўзбекистон бош вазири Абдулла Арипов мамлакатдаги барча хусусий бандлик агентликларини ёпиб ташлаш фикрини илгари сурган эди.\n2 март куни фирибгарлардан жабр кўрганлар юзасидан Интерпол миллий марказий бюросида ўтказилиган матбуот анжуманида «Avto 60 oy» билан боғлиқ жиноят иши бўйича қарийб 17 минг киши сўроқ қилингани айтилди.\nМажлисда айтилишича¸ ўнлаб ширкатлар фирибгарлигидан зарар кўрганлар сони юз мингларни ташкил қилади.\n"Қурултой" эшиттиришида қатнашган ҳуқуқшунос Иномжон Болтаев¸ ҳуқуқий нигилизм ва жиноятларнинг тўғри малакаланмагани боис кўп одамлар жабр кўраëтганига тўхталди.\nИқтисодчи Мирсаид Ҳайдаров эса¸ иқтисодий эркинлик ва максимум шаффофлик шароитида фирибгарлик йўқолажагини тушунтириб берди.\nАввалига Ўзбекистонда¸ шу кунларда АҚШда муваффақиятли тадбиркорлик билан шуғулланаëтган тадбиркор Санжар Умаров бу соҳада “тақиқ ва чеклов” самара бермаслигини урғулади.\nШунингдек, эшитиришда фирибгарликда айбланиб иши судга ошган тадбиркорларнинг қариндошлари ва улардан жабр кўрганлар ҳам қатнашди.


24 март куни Тошкент вилояти Қибрай туманида 240 МВт қувватга эга Иссиқлик Электр Станцияси (ИЭС) қурилиш лойиҳаси тақдимоти бўлиб ўтди. Унда лойиҳа раҳбарлари ва маҳаллий фуқаролар иштирок этишди. Лойиҳа ташкилотчиларининг сўзларига кўра, лойиҳанинг атроф-муҳитга таъсири жуда паст. Шундай бўлса-да, маҳаллий фуқароларда туғилаётган кўплаб саволларга жавоб бериш мақсадида очиқ суҳбат ташкил этилди.\nТуркиянинг «Cengiz Enerji» компанияси ҳамда Инвестициялар ва ташқи савдо вазирлиги ўртасида Инвестиция келишувига асосан «Cengiz Enerji» ва «CENERGO» МЧЖ маҳаллий лойиҳа компанияси билан биргаликда Қибрай тумани Тошкент ИЭС ёнидан 3,8 гектар ерда қуввати 240 МВт бўлган буғ-газ (бирлаштирилган цикл) ИЭС қурилиши режалаштирилмоқда.\n2021 йил 2 февралда лойиҳани амалга ошириш бўйича Ўзбекистон Республикаси Президентининг ПҚ-4971-сонли қарори қабул қилинди.\n24 март куни «Cengiz Enerji» ва «CENERGO» МЧЖ вакиллари томонидан лойиҳанинг атроф-муҳитга таъсири бўйича маҳаллий фуқароларга тақдимот қилинди. Унда лойиҳа раҳбарлари ИЭС қурилиши бўйича юзага келадиган саволларга жавоб беришди.\n«Тошкент вилояти Қибрай туманида 240 МВт ёпиқ циклда буғ-газ электр станцияси қурилиши лойиҳаси кўзда тутилмоқда. Шу лойиҳа доирасида чет эл инвестициясидан 150 млн доллар ўзлаштириш назарда тутилган. Лойиҳанинг совуқ ишга тушириш вақти 2021 йил декабрга мўлжалланмоқда. Лойиҳа ишга тушганидан сўнг 400 янги иш ўрни яратилиши кўзда тутилган.\nБу лойиҳанинг атроф-муҳитга таъсири ўрганилди. Барча ташкилотларнинг керакли рухсатномаси олинганидан сўнг қурилиш ишлари бошланиши кўзда тутилган» - деди Cengiz Enerji компаниясининг Ўзбекистондаги вакили Отабек Лутфуллаев.\nДастлабки расмий маълумотларга кўра, Қибрай туманида қурилиши режалаштирилаётган ёпиқ циклдаги буғ-газ электр станцияси йилига 1,9 млрд кВт электр энергияси ишлаб чиқаради.\nЛойиҳа қуввати 240 МВт бўлган бирлаштирилган циклдаги иссиқлик электр станциясининг қурилиши ҳар бири 100 МВт қувватга эга 2 та газ турбина агрегати ва 40 МВт қувватга эга битта буғ турбинаси агрегатини ўрнатиш билан тўлиқ цикл 240 МВт қувватга эга инвестиция лойиҳасини амалга оширишни назарда тутади.\nЛойиҳанинг ижтимоий жиҳатлари қуйидагилардан иборат:\nИстеъмолчиларга ишончли ва барқарор электр таъминоти;\nЭлектр ва иссиқликка бўлган талабнинг ўсишини қондириш;\nАҳолини иш билан таъминлаш муаммосини қисман ҳал этиш (янги 400 иш ўринларини яратиш);\nКадрларни янги турдаги станцияларни эксплуатация қилишнинг замонавий технологиялари кўникмалари тайёрлаш.\nҲозирча лойиҳанинг биринчи тақдимоти шу ерда яшовчи фуқароларга ўтказилиб, таклиф ва эътирозлар ёзиб олинди. Эндиликда олинган фикр ва мулоҳазалар ўрганилиб, лойиҳага ўзгартириш ва қўшимчалар киритилади.


Қўқоннинг қўли гул ҳунармандлари – Фарғона ҳақиқати\nBy ferpravda.uz 10.09.2019 10.09.2019\nФестиваль кунлари шаҳарнинг яна бир тарихий маскани – Жомъе мажмуасида қўқонлик ҳунармандлар маҳсулотлари намойишини ташкил этиш ҳам режалаштирилган. Ранг-баранг мавзудаги тадбирлар давомида шу ернинг ўзида устоз-шогирдлик анъаналари асосида турли тақдимотлар ўтказиш, қатнашчилар кўз ўнгида турли ҳунармандчилик буюмларини тайёрлаш ҳам кўзда тутилган.\nҚўқон ёғоч ўймакорлиги мактаби асосчиларидан бири Қодиржон Ҳайдаров номидаги ёғоч-ўймакорлик уста-шогирд мактаби ҳунармандлари фестивалга алоҳида тайёргарлик кўришди. Машҳур сулоланинг еттинчи авлоди бўлган Жамшид Умаровнинг қайд этишича, айнан фестиваль учун нақшли устунлар, кўп қиррали хонтахталар, ўриндиқлар, лаганча ва қутичалар тайёрлашди. Ўрда майдонида ажратилган ҳудудда эса ёғоч ўймакорлиги намунаси сифатида безакли устунлар ҳамда нақшинкор дарвоза ўрнатилди.\nҚўқонлик заргар Музаффар Юсуфжонов тарихий манбаалар ёрдамида изланишлар олиб бориб, XIX асрга оид заргарлик намуналарини қайта тиклади. Шунингдек, қадимги услубда яратилган тақинчоқларнинг замонавий кўринишдаги нусхаларини фестиваль қатнашчиларига тақдим этмоқда.\nЎзбекистон Бадиий академияси ижодкорлари уюшмаси аъзоси, Қўқон педагогика институти ўқитувчиси, кулол-рассом Ботиржон Баратбоев республика ва халқаро кўргазмалар совриндори. Шу пайтгача 250 нафардан зиёд шогирдларни тарбиялаган.\nФестиваль кунлари намойиш этиш учун шогирдларим билан 100 дан ортиқ ижод намуналарини тайёрлаганмиз, – дейди кулол-рассом Б.Баратбоев. – Кулолчилик ва рассомлик ишлари ўзаро уйғунлаштирилган улуғ аждодларимиз, шоир ва ёзувчилар сиймолари, табиат фасллари акс эттирилган санъат асарлари меҳмонларни бефарқ қолдирмайди, албатта. Дастлабки куннинг ўзида мамлакатимизнинг турли ҳудудлари ҳамда хориждан ташриф буюрган ўнлаб меҳмонлар ижодий фаолиятимизга юксак баҳо беришди.\nФестивалнинг энг ёш ҳунармандларидан бири Зиёвуддин Юнусов Қўқон шаҳридаги 33-умумтаълим мактаби ўқувчиси. У устозлари кўмагида болалигидан ёғоч ўймакорлиги сир-асрорларини қунт билан ўрганди. Қувонарлиси, у фестиваль қатнашчиларини мамнун этиш мақсадида кемачалар, қутичалар, эсдалик буюмларини тайёрлади. Ёш ҳунарманд келажакда ўз касбининг моҳир устаси бўлиш учун астойдил ҳаракат қилмоқда.\nБир сўз билан айтганда, бу халқаро анжуман ҳунармандларимизнинг сеҳрли бармоқлари эвазига яратилаётган ҳунармандчилик ва амалий санъатимизни кўз қорачиғидек асраш, уларни келгуси авлодларга бешикаст етказиш, ёшларга ўргатиш орқали халқимизнинг эстетик дидини ўстириш ҳамда юксак маданиятли қилиб тарбиялашда муҳим аҳамият касб этади.\nTags Фарғона фестиваль Қўқон Ҳунарманд\nЎрда майдонида турфа ранглар жилоси


Қозоғистонда Назарбоевнинг ваколатлари тўғрисидаги қонун бекор қилиниши мумкин – Bugun.uz\nЖаҳон - 19:41 · 27.04.2022\nҚозоғистонда Назарбоевнинг ваколатлари тўғрисидаги қонун бекор қилиниши мумкин\nҚозоғистонда мамлакат собиқ президенти Нурсултон Назарбоевга қатор имтиёз ва ваколатлар берувчи «Биринчи президент тўғрисида»ги қонунни бекор қилиш режалаштирилмоқда. Бу ҳақда «Tengrinews» хабар берди.\nПарламент спикери Ерлан Кошанов бу бўйича маълумот берган. «Конституцияга киритилган ўзгартиришлар Элбоши мақомини истисно қилади. Унда Назарбоевнинг давлат асосчиси сифатидаги роли сақлаб қолинган. Мазкур норма қабул қилингандан сўнг биринчи президент тўғрисидаги конституциявий қонун ҳам ўз кучини йўқотади», — дейди расмий.\nШунингдек, спикер ҳозирда ўзгартиришлар Конституциявий кенгашда эканини тушунтирган. «Конституцияда собиқ президентлар тўғрисида норма бор, у сақлаб қолинади ва мамлакатнинг биринчи президентига нисбатан қўлланилади», — деган Кошанов.\nРасмий референдум ўтказилиши ёки конституцияга ўзгартиришлар парламент томонидан қабул қилиниши борасида ҳозирча аниқ қарор йўқлигини таъкидлаган. У Нурсултон Назарбоев собиқ президентлар тўғрисидаги қонун доирасида давлат томонидан қўллаб-қувватланиши, пенсия олиши, шаъни ва қадр-қимматини ҳимоя қилишини айтган.\nМавзуга доир: Назарбоев ва унинг оиласи қандай имтиёзларга эга?\nАввалроқ Қозоғистон собиқ президентига янги давлат мақоми берилиши ва уни Қозоғистон сиёсатидан четлатиш маъқуллангани маълум қилинган.


Xiaomi Mi Mix 2: жиҳат ва камерасида олинган илк суратлар - Terabayt.Uz\nXiaomi Mi Mix 2: жиҳат ва камерасида олинган илк суратлар\nКутилганидек, Xiaomi компанияси Хитойда 2-авлод Mi Mix ромсиз флагманини тақдим қилди. Xiaomi Mi Mix илк маротаба 2016 йилнинг ноябрида эълон қилинган эди. Унинг бош ўзига хослиги 6,4 дюймли, деярли ён томонлар ромидан холи дисплей бўлган.\nXiaomi Mi Mix 2 деб ном олган бу модел экранининг томонлар нисбати 18:9 см. Экран олд панелнинг 93 %ини эгаллаб олган. Бунга дисплей остидаги ҳошияни 12% га қисқартириш эвазига эришилган.\nБу гал экран бир оз ихчам: 5,99 дюймли дисплейнинг пикселлар сиғими 2160х1080 та белгини қамраб олади. Бош камера -- 1 та сенсорли.\nҲамёнбоп гаджетларининг бош камерасига биринчилардан бўлиб қўш сенсор ўрнатган Xiaomi бу галги флагманига 12 мегапикселли, бироқ энг кучли -- Sony IMX386 сенсорини ўрнатган. Бу камерада олинган қуйидаги илк суратларга баҳо беринг:\nXiaomi Mi Mix 2 керамик корпусга ва бош камера гардишини ўраб олган 18 каратли олтин ҳалқага эга бўлган. Унинг аппарат таъминоти учун Qualcomm Snapdragon 835 чипи масъул. Смартфон оддий талқинида 6 гигабайтли тезкор ва 64/128/256 гигабайтли доимий хотира мавжуд.\nШунингдек, Special Edition, яъни махсус талқинда 8 ГБ "оперативка" ва 128 ГБ доимий ички хотира мавжуд. Бу талқин учун ҳам керамика корпус тайёрланган. Фақат мазкур корпус "unibody", яъни яхлит дизайнда яратилган. Ушбу талқин оқ рангли корпусда ҳам сотувга чиқарилади.\nXiaomi Mi Mix 2'нинг 6 ГБ "оперативка" ва 64 ГБ доимий хотирага эга версияси 507 доллар, 6 ГБ "оперативка" ва 128 ГБ доимий хотирага эга версияси 553 доллар, 6 ГБ "оперативка" ҳамда 256 ГБ доимий ички хотирага эга версияси 615 доллардан сотувга чиқарилади.\nПремиум-версия эса 722 АҚШ долларидан сотилади.


«Amazon кириб келмайдими?!» — Фируз Аллаев гигант компанияларнинг Ўзбекистонга кириши ҳақида – Kommers.uz\nИнтервью, Карьера\t14:01 | 5.12.21\n«Amazon кириб келмайдими?!» — Фируз Аллаев гигант компанияларнинг Ўзбекистонга кириши ҳақида\nKommers.uz «Карьера» лойиҳаси доирасида Фируз Аллаев билан суҳбатлашди\nХориждан гигант рақобатчиларнинг Ўзбекистон бозорига кириб келиши Asaxiy интернет дўкони асосчиси Фируз Аллаевни чўчитадими? Ушбу саволга тадбиркор Kommers.uz’нинг «Карьера» лойиҳаси доирасида қилинган суҳбатда батафсил жавоб берди.\n«Чўчиш бор. Ўзимизнинг стратегия бўйича кетяпмиз. Биз қилган ишни улар (хорижий, гигант компаниялар назарда тутилган — таҳр.) қила олмасин, деб турли хир йўналишларни ривожлантирмоқдамиз. Масалан китоб йўналишини олайлик, Amazon кириб келмайдими, нима фарқи бор. Китобнинг муаллифлик ҳуқуқи бизда, ўзбек тилида. Ҳатто, Америкада сотилса ҳам, ўзбек тилида чиққан китобни биздан олишга мажбур, чунки муаллифлик ҳукуқи мамлакат учун эмас тил учун берилади», — дейди тадбиркор.\nТадбиркорнинг сўзларига кўра, иккинчи томондан унинг хавотири Ўзбекистонга кириб келаётган хорижий, гигант компания бозорга қандай ҳажмдаги кучни ташлаши билан боғлиқ.\n«Агар кимдир кириб келса, унинг қанақа бюджет ва қанақа жамоа билан кириб келишига боғлиқ», — дейди у.\nФируз Аллаев сўзида давом этар экан Ўзбекистонга қўшни бўлган Қозоғистон ҳамда Россия бизнесига юқори баҳо берди.\n«Бугун рус бизнеси, қозоқ бизнеси биздан анча олдинда, яъни профессионал тадбиркорлар, профессионал менежерлар, профессионал маркетологлар эга. Шу томондан хавотир бор», — дейди у.


Италия Россиядан ҳавотирда | Qalampir.uz\nИталия Россиядан ҳавотирда\nОлам\t03 Август 2019 18:08 4652\nИталия Бош вазири Жузеппе Конте Сибир ва Узоқ Шарқдаги ёнғинлардан хавотирда эканини билдирди ва Россияни уларни ўчиришда ёрдам беришни таклиф қилди. Бу ҳақда “Lenta.ru” хабар бермоқда.\nСибирдаги ёнғинлар билан боғлиқ фожиали фавқулодда вазият шароитида, мен Россия Федерациясига Фуқаролик ҳимояси бўлимининг ёрдамини таклиф қилдим. Яқин орада вазият нормаллашади деб умид қиламиз, - деб ёзади Конте Twitterдаги саҳифасида.\nКонтенинг таклифига Россия томони жавоб берганми ёки йўқми ҳозирча номаълум. Россия Фанлар академиясининг Сибир филиали Красноярск илмий маркази олимларининг фикрига кўра, ёнғинларнинг пайдо бўлиши асосан инсон омилига боғлиқ.\nҲозирги кунда Россияда ўрмон ёнғинлари майдони уч миллион гектарни ташкил этади. Бешта минтақада фавқулодда ҳолат мавжуд. Фавқулодда вазиятлар вазирлигининг маълумотларига кўра, 2-август куни эрталаб Бурятия, Якутия, Иркуцк вилояти, Транс-Байкал ва Красноярск ҳудудидаги 618 аҳоли пунктида тутун пайдо бўлди. Баъзи ҳудудларда ёнғин сунъий равишда ёғадиган ёмғирдан фойдаланган ҳолда йиғилган. Тергов қўмитаси ва Бош прокурорга ўт қўйиш версиясини текшириш вазифаси юклатилган.\n28 Май 21:12 38120\n29 Май 17:40 36560\n27 Май 20:39 36042\n28 Май 08:06 27029\n29 Май 09:48 26034


“Мактабгача таълим тизимида давлат-хусусий шериклиги ислоҳотларининг самарали натижалари” мавзусида матбуот анжумани ўтказилди – Бош саҳифа\nБош саҳифа / Uncategorized / “Мактабгача таълим тизимида давлат-хусусий шериклиги ислоҳотларининг самарали натижалари” мавзусида матбуот анжумани ўтказилди\n“Мактабгача таълим тизимида давлат-хусусий шериклиги ислоҳотларининг самарали натижалари” мавзусида матбуот анжумани ўтказилди\nЎзбекистон Республикаси Президентининг 2021 йил 12 апрелдаги “Мактабгача таълим соҳасида давлат-хусусий шерикликни ривожлантиришга доир қўшимча чора-тадбирлар тўғрисида”ги ПҚ-5071-сон қарори ижросини таъминлаш, ҳамда тизимда хусусий секторни ривожлантириш, давлат-хусусий шерикчилиги асосидаги нодавлат мактабгача таълим ташкилотлари учун яратилган имтиёзлар ва афзалликлар борасида тадбиқ этилаётган жараёнларни оммавий ахборот воситаларида кенг ёритиб бориш мақсадида, матбуот анжумани ташкил этилди.\nМактабгача таълим узлуксиз таълим тизимининг бошланғич бўғини бўлиб, унинг мақсади – боланинг соғлом, ривожланган, эркин шахсиятини шакллантириш, унинг қобилиятларини очиб бериш ва билим олишга интилишни ривожлантиришдир. Ўзбекистон Республикасида 2020 йилнинг охирига келиб, 18 254 та мактабгача таълим ташкилоти фаолияти йўлга қўйилди, шу жумладан, улардан 6 197 таси давлат ва 12 057 таси нодавлат (788 та хусусий, 10 244 та оилавий ва 1 025 таси ДХШ асосидаги) мактабгача таълим ташкилотлари ҳисобланади. Хусусан, мактабгача таълим вазирлиги ташкил этилганда 5 211 та, 2018 йилда 7 104 та, 2019 йилда эса 13 530 та мактабгача таълим ташкилотлари фаолият олиб борган.\nБугунги кунга келиб, 3-7 ёшли болаларнинг 60 фоизи мактабгача таълим билан қамраб олинган бўлиб, хусусан, бу кўрсаткич 2017йилда 27,7 фоизни, 2018 йилда 37,7 фоизни, 2019 йилда эса 52,3 фоизни ташкил этган.\nШу жумладан, 6 ёшдаги болаларнинг 75 фоизи қамраб олинган. Мактабгача таълим соҳасида нодавлат секторни ривожлантиришнинг замонавий механизмлари, хусусан давлат-хусусий шерикликнинг 10 га яқин шакллари жорий этиб келинмоқда. 2018-2020 йилларда давлат-хусусий шериклик асосида 11 269 нафар тадбиркорлар томонидан 352 431 қувватга эга нодавлат мактабгача таълим ташкилотлари фаолияти йўлга қўйилди ҳамда 33 679 та янги иш ўринлари яратилди. Хусусан, 104 524 қувватга эга 1 025 та давлат-хусусий шериклик (шундан, 7 500 қувватга эга 76 та лойиҳа тадбиркорларнинг ўз маблағи ҳисобидан) ҳамда 247 907 қувватга эга 10 244 та оилавий нодавлат боғчалар фаолияти йўлга қўйилган. 2020 йилда 333 нафар тадбиркорлар томонидан 45 427 қувватга эга давлат-хусусий шериклик ҳамда 103 175 қувватга эга 4 160 та оилавий нодавлат боғчалар фаолияти йўлга қўйилиши орқали республика бўйича 148 602 қўшимча қувват ва\n12 360 та янги иш ўринлари яратилди. Натижада, болаларни мактабгача таълимга қамраб олишда давлат-хусусий шериклик улуши 2019 йилга нисбатан 14,0 фоиздан 20,7 фоизга оширилди.


Яна учта туманда оғир меҳнат шароитлари учун устама жорий этилиши мумкин | NORMA.UZ\nЯна учта туманда оғир меҳнат шароитлари учун устама жорий этилиши мумкин\nБандлик ва меҳнат муносабатлари вазирлиги шундай таклиф билан чиқмоқда. Идора томонидан ишлаб чиқилган тузатишлар лойиҳаси ҚҲТБТ порталида жойлаштирилган.\nЭслатиб ўтамиз, 2019 йилнинг сентябрь ойида мамлакатимиз Ҳукумати тармоқ коэффициентлари ва туман коэффициентлари қўлланиладиган табиий-иқлим шароитлари оғир ва ноқулай бўлган жойлар рўйхатини тасдиқлаган. Бироқ шундан кейин Вазирлар Маҳкамасига қабул қилинган қарор доирасидан ташқарида қолган ташкилотлар ва фуқаролардан мурожаатлар келиб туша бошлади.\nШу муносабат билан лойиҳа муаллифлари қуйидагиларни таклиф этишмоқда:\nбиринчидан, Вазирлар Маҳкамасининг 1993 йил 3 августдаги 389-сон қарорининг 18-бандига тузатиш киритиш. Унда гап Бухоро вилояти Қоровулбозор туманидаги нефтни қайта ишлаш заводида бевосита банд бўлган барча тоифадаги ходимларнинг иш ҳақларига сувсизлик ва чўл шароитлари учун туман коэффициенти (1,7) хусусида бормоқда.\nҲужжатнинг давлат тилидаги матнида ушбу коэффициент завод қурилиши олиб борилган давр мобайнида амал қилиши кўрсатилган, бироқ рус тилидаги версиясида бу мавжуд эмас. Амалда эса коэффициент доимий асосда қўлланилмоқда, шунингдек у янги ҳужжатда ҳам акс эттирилган. Ходимларнинг иш ҳақи камайишига йўл қўймаслик учун 18-банднинг иккинчи хатбошисидан «қурилишида бевосита» сўзларини олиб ташлашмоқчи;\nиккинчидан, Бухоро вилоятининг Олот ва Қоракўл туманлари ҳамда Қашқадарё вилоятининг Муборак туманида 1,2 миқдордаги туман коэффициентини жорий этиш. Табиий-иқлим шароитларини қўшимча таҳлил қилиш шуни кўрсатдики, йилда ҳаво ҳарорати 41оСдан ортиқ кунлар, чанг-тўзонли бўрон ва ёғинларнинг ўртача йиллик меъёри (кескин қиймат) бу ерда мамлакат бўйича ўртача кўрсаткичлардан жиддий равишда ошади.\nЛойиҳага илова қилинган тушунтириш хатига асосан, туман коэффициентлари 17,3 минг нафардан зиёд бюджетчиларни ва барча хўжалик ҳисобидаги ташкилотларни қамраб олади. Ушбу чора-тадбирларни рўёбга чиқариш учун дастлабки ҳисоб-китобларга кўра 37 млрд сўм бюджет маблағлари талаб этилади.\nШунингдек, меҳнаткашларга ушбу туманларда қўшимча меҳнат таътилининг энг кам муддатини (2 иш куни) белгилаш режалаштирилмоқда;\nучинчидан, касбнинг ишлаб чиқариш жараёнидаги аҳамияти ҳамда меҳнатнинг мураккаблиги ва шартларидан келиб чиқиб, тармоқ коэффициентларини тариф ставкалари гуруҳлари билан боғлаган ҳолда рангли металлургия корхоналарида тариф ставкалари гуруҳлари тизимини жорий этиш. Уран ва торий конларида қазиб олиш билан шуғулланувчи ходимларга ҳам оширилган тармоқ коэффициентларини белгилаш таклиф қилинмоқда.\nБандлик ва меҳнат муносабатлари вазирлигида шу тариқа меҳнатга ҳақ тўлаш тизимини тартибга солиш таъминланади ва ходимларни ижтимоий ҳимоя қилиш кучайтирилади, деган фикрдалар.\nМеҳнат мигрантлари касб-ҳунарга ўқитилади ва молиявий ёрдам кўрсатилади\nМеҳнат шартномалари қоғоз шаклида қолади\nТашқи меҳнат миграцияси агентлиги хорижда янги ваколатхоналар очади\nМеҳнат мигрантларига – квартиралар, микроқарзлар, кредитларни тўлашнинг соддалаштирилган тартиби\nИжтимоий-меҳнат масалаларини ҳал этиш бўйича уч томонлама комиссиялар ташкил этилди\nЎзини ўзи банд қилганларга гувоҳнома берилади


Йилига 7 миллион киши ҳаво ифлосланишидан...\n14.10.2019 08:23 0 1486\nОдамлардаги юрак касалликларининг 25 фоизи, шол касаллигининг 24 фоизи, ўпка касалликлари ва ўпка саратонининг 43 фоизи ифлосланган ҳаводан нафас олиш натижасида келиб чиқмоқда. Атмосфера ҳавосининг ифлосланиши нафақат инсон, балки атроф муҳит, ўсимлик ва ҳайвонот дунёсига ҳам салбий таъсир кўрсатмоқда. Мутахассисларнинг томонидан Қайрағоч табиий шароитда 350-400 йил яшаши, шаҳар хиёбонларида 120-220 йил серқатнов йўллар атрофида эса, 40-50 йил яшаши аниқланган.\nЙирик саноат, металлургия, кимё, кончилик корхоналари атрофида (5 км радиусда) қишлоқ хўжалик ўсимликларнинг ҳосилдорлиги 25-30% га, сифат кўрсатгичлари эса 40-50% га камайиши, автомобиль йўл атрофларида етиштирилган деҳкончилик маҳсулотлари таркибида эса қўрғошин бирикмалари ҳамда айрим кимёвий моддалар рухсат этилган меъёрдан 5-10 баробарга кўпроқ тўпланиши аниқланган.\nАтмосфера ҳавосини ифлослантирувчи асосий табиий манба бу шамол эрозияси ҳисобланади. Ер юзига атмосферадан йилига ўртача 4,6-8,3 млрд. тонна чанг зарралари тарқалади. Бу чангларнинг асосий ҳосил бўлиш жойлари ёғингарчилик кам бўладиган ҳудудлардаги чўл ва саҳролар ҳисобланади.\nМисол учун, шамол тезлиги 4 м/с дан ортганда ҳаводаги чанг миқдори ўрмонларда 5-20 мкг/м3, даштларда 20-100 мкг/м3, Ўрта Осиёнинг қуруқ саҳро ва чўлларида 100-150 мгк/м3 га етади. 6 йил давомида ишлатилган ўртача автомобиль атмосферага 9 т СО2, 0,9 т СО, 0,25 т NОх и 80 кг углеводород чиқаради.\nРеспубликамизда 99,5 минг турғун ифлослантирувчи манбага эга 3,5 мингдан ортиқ ишлаб чиқариш корхоналари ҳамда 2,816 млн. дан ортиқ кўчма ифлослантирувчи манбалар, яъни автомототранспорт воситалари мавжуд. 2010 йилдан 2018 йилгача атмосфера ҳавосига чиқарилаётган ифлослантирувчи моддалар миқдори қарийб 1,3 баробарга ортган ва 2018 йили 2,442 млн. тоннани ташкил этган.\nБундан 65 % ёки 1 млн. 560 минг тоннаси автомототранспорт воситалари ҳиссасига тўғри келади. Йирик шаҳарларда, мисол учун Тошкент шаҳрида эса бу кўрсаткич 80%ни ташкил этади.


Тошкент шаҳар ҳокимлигида тайинлов - xabar.uz\n2018 йил 24 май куни Ризашов Азамжан Маҳамаджанович Тошкент шаҳар ҳокимлиги Ободонлаштириш бош бошқармаси бошқарувчиси лавозимига тайинланди. Бу ҳақда ҳокимлик ахборот хизмати хабар тарқатди.\nРизашов Азамжан Маҳамаджанович\nА.Ризашов 1967 йил Ош вилоятида туғилган. Миллати ўзбек. 1991 йил Тошкент автомобиль йўллар институти тамомлаган.\n2002-2006-йилларда — Ободонлаштириш бош бошқармаси бошқарувчиси ўринбосари, 2006-2012-йилларда — Ободонлаштириш бош бошқармаси бошқарувчиси, 2012-2014-йилларда — «Махсустранс» корхонаси бош муҳандиси лавозимларида ишлаган.\nтайинлов Тошкент шаҳар ҳокимлиги\nЖамият Кеча, 08:27


Пискент ҳокими фермерлар ерини қайтариш ҳақидаги суд қарорини тан олмаяпти\n26 октябр 2021, Тошкент вақти: 12:51\nТошкент вилоят, Пискент тумани ҳокими Шуҳрат Аҳмедов маъмурий суднинг ерлари ноқонуний олиб қўйилган фермерлар фойдасига чиқарган қарорларини тан олмаяпти.\nОзодликка мурожаат қилган тўрт нафар фермернинг айтишича, туман ҳокими оптималлаштириш баҳонасида уларнинг ерини ғайриқонуний олиб қўйган, бироқ маъмурий суд ҳокимнинг бу қарорини бекор қилган.\nТошкент вилоят маъмурий суди аппеляция инстанцияси ҳам Пискент тумани маъмурий судининг қарорини ўзгаришсиз қолдирган.\nФермерларнинг айтишларича, ҳоким судларнинг бу қарорларини инобатга олмай, ноқонуний олиб қўйилган ерларни эгаларига қайтармаяпти.\nТуман ҳокими ўринбосари Озодлик саволига жавоб беришдан ўзини олиб қочди.\nПискентлик фермерларнинг президентга мурожаати\n404p | 54,2MB\n1080p | 201,2MB\nПискент туманидаги “Машъал”, “Марипов Аҳрор”, “Ўзбекистон ВИП”, “Каримов Хуршид” фермер хўжаликлари ерлари ҳеч қандай огоҳлантиришсиз 2019 йилнинг февралида ҳокимлик захирасига қайтариб олиниб, бошқа фермерларга бериб юборилган.\nФермер Аҳрор Мариповнинг Озодликка айтишича, туман ҳокимининг бу қарори ғайриқонуний бўлган:\n- Ҳоким Вазирлар Маҳкамасининг 2019 йил 9 январдаги 14-қарори, яъни оптималлаштириш баҳонасида бизнинг аризамизсиз захирага олиб қўйди. Қонун бўйича ерни ҳоким ёки бизнинг розилигимиз, ёки суд қарори билан захирага олиб қўйишга ҳақли эди. Лекин ҳоким ўзи истаганча ҳаракат қилди.\nЕрлари ноқонуний олиб қўйилган тўрт фермер хўжалиги раҳбари энг қуйи инстанциядан тортиб, вилоят прокуратураси, вилоят фермерлар кенгаши ва бошқа ташкилотларга шикоят қилган.\nБарча ташкилотлар фермерлар шикоятини кўриб чиқиш учун вилоят фермерлар кенгашига юборганлиги сабабли, кенгаш бу ишни ўрганиб, ҳокимликни маъмурий судга берган.\nҲокимлик кўрсатган важларнинг бирортаси судда исботланмади.\n- 2019 йил 15 июль куни Пискент туман Маъмурий суди бизнинг ишимизни ўрганиб чиқиб, ҳокимнинг 277-қарорининг бизга тегишли қисмини ҳақиқий эмас деб топди. Чунки ҳокимлик кўрсатган важларнинг бирортаси судда исботланмади. Бизнинг ерларимиз берилган фермерларни чақириб, уларни ҳам сўроқ қилди. Улар ҳам ҳеч нарсани исботлаб беролмади. Чунки, уларнинг кўрсаткичлари бизникидан анча паст эди.\nСуд қарорида бу ҳақда шундай дейилган:\n“Пскент тумани ҳокимининг 2019 йил 15 февралдаги 277-сонли қарорининг “Марипов Аҳрор” фермер хўжалигига тегишли қисми ҳақиқий эмас деб топилсин”.\nСуд ҳокимлик зиммасига фермер ерини 14-сонли қарорда кўрсатилган тартибда мақбуллаштириш мажбуриятини юклаган.\nСуд қолган уч нафар фермерга нисбатан ҳам айнан қарор чиқарган.\nАҳрор Мариповнинг айтишича, улар суд қарорининг учинчи бандидан норози бўлган:\n- Чунки, ҳокимнинг ўзи бизнинг еримизни ноҳақ олиб, қонунбузарлик қилди. Лекин маъмурий суд бизнинг ишимизни қайта кўришни яна туман ҳокимининг зиммасига юклаб қўйди.\nТошкент вилоят маъмурий суди апелляция инстанцияси 27 август куни вилоят фермерлар кенгаши томонидан берилган апелляция шикоятини кўриб чиқиб, Пискент маъмурий судининг бу қарорини ўзгаришсиз қолдирган.\n“Машъал” фермер хўжалиги раҳбари Шуҳрат Мариповнинг айтишича, ҳоким ерни планни бажармай ишдан бўшаб кетган бошқа фермерга бериб юборган:\nТопган пулимга техника сотиб олдим. Доим планларни бажарганман.\n- 1998 йилда 4 гектар ер билан иш бошлаганман. Нечта оптималлаштириш бўлган бўлса, яхши ишлаганим учун қўшилиб 60 гектар ер бўлган эди. Топган пулимга техника сотиб олдим. Доим планларни бажарганман. 2016 йил дўл уриб кетди пахтани, бажаролмай қолдик. Расмлари ҳам, актлари ҳам бор. 2017 йил бажардик. 2018 йил кўсак қурти тушиб туман бўйича 5-6 фермер бажарди, холос. Туман бўйича энг юқори ҳосилдорликни биз бериб келганмиз. Лекин ҳоким ўзи билганча иш тутди. Планни бажармай келган бошқа фермерга бериб юборди, бу йил ҳам планни бажармади.\n“Ўзбекистон ВИП” фермер хўжалиги раҳбари Виктор Зиновьевнинг айтишича,\nДепутатлар ҳам ҳеч нарсани сўрамай, кўр-кўрона қўл кўтарди.\n- Суд бу ишни ҳокимга қайтадан кўриб чиқиш учун қайтарди. Қаранг, энди қандай бўлди: Ҳоким сессия ўтказди. Сессияда овозга қўйдириб, яна захирага қайтарди. Вазирлар Маҳкамасининг 14-сонли қарори яна бузилди. Депутатлар ҳам ҳеч нарсани сўрамай, кўр-кўрона қўл кўтарди. Мен уларга, сизларни халқ сайлаган, сўранглар нима бўлди, нима қўйди, қонунга қаранглар десам, биттаси ўрнидан туриб э, Виктор ака кеч бўлди, уйга кетиш керак, дейди. Мана шунақа бизнинг депутатлар.\nТошкент вилояти фермер, деҳқон хўжаликлари ва томорқа ер эгалари Кенгаши ҳуқуқшуноси Сотволди Хуррамов фермерлар манфаатларини судларда ҳимоя қилган.\nСотволди Хуррамовнинг айтишича, ҳоким суднинг қарорини бажаришга мажбур:\nЮриспруденцияда суднинг қарорини бажариш ҳамма учун мажбурий дейилган.\n- Суднинг қарори қонуний кучга кирганидан кейин, ким бўлишидан қатъий назар бажарилиши шарт. Суд қарорини бажариш ҳокимларнинг ўзини зиммасига юклатилган. Бу соҳада қонунчилигимизда бироз камчилик бор. Бу каби ишларда ижро варақаси берилиши назарда тутилмагани учун, МИБ ижро варақаси бермайди. Лекин юриспруденцияда суднинг қарорини бажариш ҳамма учун мажбурий дейилган. Ўзбекистон Республикаси номидан чиқариладиган ҳал қилув қарорини бажармаслик, бу республиканинг қонунларини тан олмаслик деганидир.\nОзодлик туман ҳокими Шуҳрат Аҳмедовнинг мобил телефонига кун давомида бир неча бор қўнғироқ қилди. Аммо ҳоким гўшакни кўтармади.\nТуман ҳокимининг қишлоқ хўжалик ишлари бўйича ўринбосари Ҳакимжон Озодликнинг фермерлар тўғрисидаги саволини эшитганидан сўнг, мажлисдаман, кейин телефон қиламан деди-да, алоқани узди.\nАндижонлик фермерлар 30% қиммат ўғит олиш учун 26%ли кредит олишга мажбурланаяпти


Йўлчи юлдузларга эргашиб... (ўнинчи қисм) | Azon.uz - Ахборот-таҳлилий портал\nЙўлчи юлдузларга эргашиб... (ўнинчи қисм)\n491 20:20 28.10.2020\nПайғамбаримиз соллаллоҳу алайҳи васаллам Бадр ғазотининг шиори “Аҳад! Аҳад! бўлишини буюрганлар. Мана шу ғазотда Қурайш ўзининг энг ишончли одамларни жангга олиб келган, қавмнинг барча улуғлари уруш майдонига чиққан эди. Билол розияллоҳу анҳуга хожа бўлган, уни азоблаган Умайя ибн Халаф урушда қатнашмоқчи эмас эди. Аммо кўпчиликнинг ичида ўтирган Умайяга дўсти Уқба ибн Абу Муайт:\n«Эй Умайя, сен мана бу билан сочингни ўриб ол. Сен аёллар каби қўрқоқсан, қўрқоқлигинг сабабли жангга чиқмаяпсан!» деб қавмининг ичида беобрў қилди.\nУмайя эса унга ғазабланиб:\n“Аллоҳ сени хорласин” – дея дуоибад қилди. Сўнгра урушга чиқишдан бошқа иложи қолмай, жангчилар сафига қўшилди.\nТақдирга қаранг, Уқба ибн Абу Муайт дўсти Умайяни Билол ва шу бошқа ожиз қуларни азоблашга ундаган киши эди. Мана бугун эса, Уқба ибн абу Муайт дўсти Умайяни бадр ғазотига чиқишликка ундаяпти. Бу уруш ҳам Умайяни, ҳам Уқба ибн Абу Муайтнинг ҳалоки эди. Агар дўсти таъна-маломатлар қилмаганида Умайя бу жангга чиқмаган бўлар эди. Лекин Аллоҳ таоло амрини охиригача етказгувчидир. Умайяни урушга юборди. Ахир, у билан Аллоҳ таолонинг бандаларидан бири бўлган Билол розияллоҳу анҳунинг битиши керак бўлган ҳисоб-китоби бор эди. Буни битиришнинг вақти келди. Қаҳҳор зот ўлмайди. Унинг ҳукми адолатли, ҳеч бир зулм жавобсиз қолмайди.\nМўминларни азоблашга тезлатган Уқбанинг ўзи Умайяни ўлимга олиб бораётган эди. Унинг ҳалокати кимнинг қўли билан амалга ошади? Билол розияллоҳу анҳунинг қўллари билан, албатта! Бир пайтлар Умайя қўлларига осган занжирлар, унинг азоблар билан оғритган қўллари билан. Бадр ғазотида мўмин-мусулмонларни азоблаган, хорлаган Қурайш жаллодини учратиб турибди.\nИкки томон ўртасида жанг бўлаётганда мусулмонлар “Аҳад! Аҳад!” шиори остида майдонда жанг қилишар эди. Умайянинг юраги қинидан чиқиб кетай дерди. Кечагина бир қул қийноқ ва таҳдид остида такрорлаган ушбу сўз бугун бутун бир диннинг, янги бир умматнинг шиорига айланиб улгурган эди! Шунчалик шиддат, шунча катта тезлик билан-а?! Умайя мана шундай хислар билан қалби даҳшатга тушар эди.\nУруш ниҳоясига яқинлашиб қолганда Умайя Абдураҳмон ибн Авф розияллоҳу анҳуни кўриб қолди. Абдураҳмон ибн Авф Расулуллоҳ соллаллоҳу алайҳи васалламнинг асҳобларидан бир эди. Умайя ҳаётини қутқариб қолиш мақсадида унинг асири бўлишни сўради. Абдураҳмон розияллоҳу анҳу унинг арзини қабул қилдилар ва асирлар турадига жойга олиб бораётганларида Билол розияллоҳу анҳу Умайяни кўриб қолганларида: “Куфрнинг боши Умайя ибн Халаф! Агар у нажот топса, мен нажот топмайман! У қутулиб қолса, мен қутулмайман!” – деб бақирдилар.\nБироз олдин мўмин-мусулмонларга санчилган Умайянинг қиличидан саҳобаларнинг покиза қонлари қатра-қатра томчи томиб турар эди. Абдураҳмон ибн Авф розияллоҳу анҳуга ўзини тутиб бериб асирга тушиши, худди мусулмонларнинг устидан кулгандек эди, гўё. Билол розияллоҳу анҳу ўйлар эдиларки, диндош биродарлари Абдураҳмон ибн Авфнинг ҳимоя қўрғонларига бостириб кира олмас эдилар. Шу сабабли қолган бир нечта мусулмон биродарларини чақирдилар.\nБундай вазиятда Абдураҳмон ибн Авф розияллоҳу анҳу ҳеч нарса қила олмай қолдилар. Билол розияллоҳу анҳу қиличларини кўтариб Умайяга санчдилар, қиличнинг тиғи остида йиқилган жасадига узоқ тикилиб турдилар.\nСўнг шитоб билан ундан юз буриб, бор овози билан:\n“Аҳад! Аҳад!” – дея ҳайқирдилар...\n(давоми бор) (биринчи қисм) (иккинчи қисм) (учинчи қисм) (тўртинчи қисм) (бешинчи қисм) (олтинчи қисм) (еттинчи қисм) (саккизинчи қисм) (9 қисм) (10 қисм)\n15 23:10 23.07.2021\n278 21:55 23.07.2021\n347 21:10 23.07.2021\n229 20:05 23.07.2021\n535 19:20 23.07.2021\n362 18:25 23.07.2021


Таъзия изҳор этамиз | "NAVBAHOR" FUTBOL JAMOASINING RASMIY WEB SAHIFASI\nТаъзия изҳор этамиз\nБугун узоқ йиллар давомида "Навбаҳор" жамоасида маъмур сифатида фаолият юритиб, жамоанинг ютуқларига муносиб улуш қўшган Владимир Камолов оламдан ўтди.\nКамоловнинг футболга бўлган меҳри юқори бўлганлиги боис “Навбаҳор”га ишга ўтганди. Фаолияти давомида барчанинг кўнглини олишни уддасидан чиққан Камолов ўзбек футболида ўзига хос ўринга эга бўлганди. Футбол жамоатчилиги орасида ҳурмат қозонгани учун бошқа шаҳарларга хизмат сафари билан борганимизда, доимо Владимир Камолов ҳақида сўраб, унга салом етказишни илтимос қилишарди. Эндиликда ана шундай футбол фидоийси орамизда йўқ.\n"Навбаҳор" футбол клуби раҳбарияти, жамоа аъзолари Владимир Камоловнинг оила аъзоларига ҳамдардлик билдиради.


«Ақлли шаҳар» технологияларини жорий этиш бўйича халқаро экспертлар билан семинар ўтказилди\n17:31 / 07.02.2020\n2019 йил январида «Ақлли шаҳар» технологияларини жорий этиш концепцияси тасдиқланган эди.\nБугун, 7 февраль куни Инновацион ривожланиш вазирлиги, Жаҳон банки эксперт гуруҳи вакиллари ҳамкорлигида Тошкент шаҳридаги Амити университетида «Рақамли шаҳарни ривожлантиришда ақлли шаҳарнинг роли» мавзусида семинар бўлиб ўтди.\nСеминарда Жанубий Кореянинг Пусан «ақлли шаҳри» лойиҳасининг бош стратеги Жон-Сун Хван ва турли идора вакиллари қатнашди.\nKun.uz мухбири тадбирдан сўнг Инновацион ривожланиш вазири ўринбосари Азимжон Назаров билан суҳбатда бўлди.\n– «Ақлли шаҳар» технологияларини жорий этишда тўсиқ бўлаётган омиллар нималардан иборат?\n– Бу - маълумотларни мувофиқлаштиришдаги муаммолар. Энг асосийси, соҳаларнинг рақамли тизимга ўтмаганлиги. «Ақлли шаҳар»да рақамлар билан ишлаш жуда муҳим. Шунинг учун ҳам транспорт соҳасини рақамлаштириш, шунингдек, тиббиёт ва таълим соҳаларидаги маълумотлар электрон шаклда бўлиши керак. Бошқаришда ҳам маълумотларнинг электрон шаклда бўлиши уларни тезда таҳлил қилиш ва қарор чиқаришга ёрдам беради. Ана шу маълумотларнинг йўқлиги ҳозирги кунда бизда «ақлли шаҳар» технологияларини жорий қилишда тўсиқларга олиб келяпти.\n– Бир неча йилдирки, «ақлли шаҳар» концепциясини жорий этиш ҳақида гапириб келинади. Электр энергияси ва интернет билан боғлиқ муаммолар бўлгани ҳолда концепцияни тўлиқ амалга оширилишига қанчалик ишонасиз?\n– Бу саволга жавоб беришда шуни айтардимки, агар тўсиқ, муаммолар бор десак, ҳали ҳам кутишимиз мумкин. Дунё «ақлли шаҳар» концепциясини 20 йил олдин бошлаган. Биз жараённи жадаллаштиришни бошлаганимизга икки йил бўлди.\nАсосий сабаб нимада бўлган? Ҳозир Ўзбекистон рақобатбардош давлатлар қаторига кирмоқчи. Шунинг учун ҳар бир соҳада режалаштирган ишларимиз бўлиши керак. Умумий ривожланишда ҳамма нарса рақамлаштирилаётганда, дунёда 3,5 миллиарддан ортиқ аҳолида смартфонлар борлиги, 4,5 миллиарддан ортиқ аҳоли интернетдан фойдаланиши – бу шароитдан фойдаланиш керак.\nАлбатта, электр энергияси, интернет – бу муҳим элементлар. Энергетика вазирлиги, Ахборот технологиялари ва коммуникацияларини ривожлантириш вазирлиги ҳам бу концепциянинг асосий ижрочиларидан бири.\nБу йўналишда биз илм-фанга ҳам эътибор қилишимиз керак. Энергетикада муқобил энергиядан фойдаланиш бўйича ҳам ишлар амалга ошириляпти.\nАввал муаммо нимада эди? Муаммо энергетика соҳасида давлат органи йўқ эди. Мана энди Энергетика вазирлиги – давлат органи пайдо бўлиб, ўша соҳани ривожлантиришга ўз ҳиссасини қўшяпти.\n– Сизнингча, Ўзбекистон рақамли иқтисодиётни қайси йўналишлардан бошлаши мақсадга мувофиқ бўлади?\n– Менимча, рақамли иқтисодиётни фақат битта йўналишда ривожлантиришдан бошлаш керак, дейиш нотўғри. Ҳаммасини бирданига олиб боришимиз керак. Сабаби, масалан ер муносабатлари билан олинганида, ҳозирги кунда энг муҳим масала – кадастрни рақамлаштириш.\nБу эртага «ақлли шаҳар»га ҳам ёрдам беради. Яъни шаҳарда қанча аҳоли жойлашган, унинг мулки ва ҳ.к. Худди шундай таълимда ҳам. Таълимни рақамлаштирмасдан туриб, шаҳарда нечта мактаб, унда нечта ўрин борлигини билишнинг иложи йўқ. Худди шундай тиббиёт, транспортда ҳам.\nКонцепцияда ҳатто маҳаллани ҳам қўшганмиз. Маҳаллани ҳам рақамлаштиришимиз керакки, ҳар бир компонент рақамлашмаса, шаҳарни «ақлли» қилиш қийин.\nЯна бир тенденция – бизда 60 фоиз аҳоли қишлоқларда, 40 фоизи шаҳарларда яшаши. Хорижий тажриба шуни кўрсатяптики, аҳолининг 80 фоизи шаҳарда яшайди.\n«Ақлли шаҳар»нинг яна бир устунлиги – аҳоли учун шароитни яхшилаш билан биргаликда, иқтисодиётга ўзининг ижобий таъсирини кўрсатиши. Чунки 80 фоиз аҳоли шаҳарларда яшаганидан кейин у ерда ишлайди, солиқ тўлайди. Демак, бу иқтисодиётга ўз қийматини ҳам беради.\nЭслатиб ўтамиз, Ўзбекистонда «Ақлли шаҳар» технологияларини жорий этиш концепцияси 2019-2030 йилларда 4 босқичда амалга оширилади.\n«Ақлли транспорт», «ақлли таълим», «ақлли тиббиёт», «ақлли энергетика тизими», «ақлли қурилиш» «ақлли коммунал хўжалик», «ақлли уй», «ақлли ҳокимият», «ақлли маҳалла» каби лойиҳалар «Ақлли шаҳар» технологияларини жорий этишнинг асосий йўналишлари сифатида белгиланган.


МОҚда илмий-методик марказ фаолиятига бағишланган матбуот-анжумани ўтказилди – Ўзбекистон миллий олимпия қўмитаси\nМОҚда илмий-методик марказ фаолиятига бағишланган матбуот-анжумани ўтказилди\nМаълумки, замонавий спортда илм-фаннинг ютуқларисиз юқори натижалар қайд этиш жуда қийин. Бу борада терма жамоамиз вакилларининг ҳам жаҳон ва Осиё чемпионатлари, Олимпиадаларда катта натижалар кўрсатишини таъминлаш мақсадида МОҚ қошида илмий-методик марказ ташкил қилинган. Бугун МОҚда ушбу марказ фаолиятига бағишланган матбуот-анжумани бўлиб ўтди.\nТадбирни МОҚ президенти маслаҳатчиси Назиржон Худойқулов олиб борди. Унда, шунингдек, Ўзбекистон фанлар академияси вакили Одилхўжа Парпиев, Жисмоний тарбия ва спорт университети проректори Рашид Маткаримов, марказ олимларидан бири Лев Югай иштирок этишди. Анжуман бошида сўзга чиққан Рашид Маткаримов марказ фаолиятининг не чоғлик аҳамият касб этиши ҳақида тўхталиб ўтди.\n“Сўнгги пайтда спортимизда амалиёт ва фан бир-биридан йироқлашиб қолган эди. Бу марказнинг ташкил этилиши ҳар икки соҳанинг биргаликда фаолият олиб боришига, спортчиларимизнинг янада юқори натижа қайд этишига улкан хисса қўшади. Биламизки, замонавий спорт ривожида илм-фаннинг ўрни беқиёс. Шундан келиб чиққан ҳолда ҳар бир спорт федерацияларига илм-фан вакиллари бириктирилади ва улар атлетларимизнинг натижаларини таҳлил қилиб боришади. Шу пайтгача 2 федерацияга жалб қилинган мутахассислар ўз изланишлари бўйича дастлабки ҳисоботни бериб улгуришди”, – деди Рашид Маткаримов.\nШундан сўнг ўз соҳасининг етук мутахассислари Лев Югай ва Одилхўжа Парпиев ҳам илмий-методик марказнинг фаолияти қандай босқичларда шакллантирилиши, иш сифатини кучайтириш борасидаги фикрларини билдириб ўтдилар. Шунингдек, анжуман давомида журналистлар ўзларини қизиқтирган саволларга ҳам жавоб олишди.\n22 Avgust, 2019|Янгиликлар|


16:36 / 24.11.2016 14362\nСаудия подшоҳлигининг Saudi Arabian Airlines самолёти билан кам учрайдиган ҳодисалардан бири рўй берди. Унинг парвози чоғида йирик қуш самолётга келиб урилган. Бироқ, буни ҳаво кема ерга қўнганидан сўнг аниқлашган, деб ёзмоқда Daily Mail.\nAirbus A333 лайнерига талофат етганини Жидда аэропортига қўнганидан кейин сезишган. Самолётни подшоҳлик пойтахти Ар-Риёдга парвози олдидан учувчилардан ҳаво транспортининг чап қанотини қуш тешиб ўтганини кўриб қолган. Бургутлиги кўриниб турган қуш ўзи тешган тирқишга тиқилиб ўлган эди.\nНатижада парвоз 3 соатга кечиккан. Йўловчилар захирадаги самолётда манзилга юборилган.


ПИИ АО «Kogon Yog'-Ekstraksiya zavodi» > Новости >\nPosted by Istam on 04.06.2020\n“Когон ёғ экстракция заводи”АЖ акциядорларининг навбатдан ташқари умумий йиғилиши ўтказилиши тўғрисида\nҲурматли акциядор, Ўзбекистон Республикаси, Бухоро вилояти, Когон шаҳри, А.Темур кўчаси, 5а манзилда жойлашган “Когон ёғ экстракция заводи” АЖ, Сизга 2020 йил 26 июнь куни соат 14-00да “Когон ёғ экстракция заводи” АЖ акциядорларининг навбатдан ташқари умумий йиғилиши ўтказилиши ҳақида маълум қилади.\n2020 йил 22 июнь ҳолатига шакллантирилган акциядорлар реестрига асосан тузилади.\n2020 йил 26 июнь куни соат 13-00 да бошланиб соат 13-50 гача давом этади.\n1. Саноқ комиссияси аъзолари сони ва шахсий таркибини тасдиқлаш;\n2. Йиғилиш регламентини тасдиқлаш;\n3. “Когон ёғ экстракция заводи”АЖнинг 2019 йил якуни бўйича Миллий аудит стандартлари ва Ҳалқаро аудит стандартларига мувофиқ мажбурий аудиторлик текширувини ўтказиш учун аудиторлик ташкилотини ва унга тўланадиган ҳақнинг энг кўп миқдорини белгилаш;\n4. Корпоратив бошқарув қоидаларига риоя қилиш мажбуриятини қабул қилиш;\n5. “Когон ёғ экстракция заводи”АЖ бош директорини сайлаш.\nАкциядорларнинг умумий йиғилиши ўтказилишига тайёргарлик кўриш даврида кун тартибидаги масалалар бўйича тегишли материаллар (ахборотлар) билан “Когон ёғ экстракция заводи” АЖнинг расмий веб-сайтининг “янгиликлар” бўлимида танишиш мумкин.\n“Когон ёғ экстракция заводи”АЖ


Рублнинг қадрсизланиши Ўзбекистондаги текстил корхоналари фаолиятини деярли тўхтатиб қўйди « Ўзбекистон Халқ Ҳаракати\nРублнинг қадрсизланиши Ўзбекистондаги текстил корхоналари фаолиятини деярли тўхтатиб қўйди\n24 December 2014 - 8:50\nРублнинг кескин қадрсизланиб кетиши асосан Россия корхоналари буюртмалари эвазига фаолият юритаётган ўзбек текстил корхоналари ишини деярли тўхтатиб қўйди. Россия енгил саноатчилари ўзбек ҳамкасбларига буюртма беришни тўхтатгандан кейин Ўзбекистондаги кўплаб корхона ва фабрикалар ишсиз қолиб кетишган.\nСоҳа мутахассиларидан бирининг сўзларига кўра, Ўзбекистон енгил саноати корхоналарининг деярли 70-80 фоизи Россиядан келаётган буюртмаларни, масалан, ип йигириш, газлама тўқиш, газламани бўяш каби ишларни бажариш эвазига фаолият юритиб, фойда кўришаётган эди.\n“Россияда молиявий бўҳронлар бошлангандан кейин у ёқдан корхоналаримизга келаётган буюртмалар тақа-тақ тўхтади. Бунинг натижасида ўзбек тўқимачи корхоналарининг деярли 70-80 фоизи ишсиз қолиб кетди. Ишчилар маошсиз таътилга юборилмоқда”, – дейди “Ўзбекенгилсаноат” уюшмаси мутахассисларидан бири.\nУнинг айтишича, Россиядаги ҳозирги молиявий қийинчиликларнинг барҳам топишидан ўзбекистонлик аксарият текстил корхоналари ҳам манфаатдор. “Президент Каримов ва унинг ҳукумати ўзбекистонлик тадбиркорлар ўз маҳсулотларини асосан МДҲ мамлакатлари, хусусан, Россия ва Қозоғистонга экспорт қилаётганини, республика иқтисодиёти дунёнинг бошқа давлатларига деярли ҳеч нарса таклиф қила олмаётганини яхши билишади. Улар республика валюта ҳазинаси асосан Россия ва Қозоғистонда меҳнат қилаётган ўзбек мардикорлари жўнатган пуллар эвазига шаклланаётганини ҳам билишади. Лекин шунга қарамасдан, Каримов ва унинг тарғибот машинаси “Ўзбекистон дунёга юз тутмоқда!” – дея жар солишдан тўхтамаяпти. Бу ҳам етмагандек, аҳмоқ Каримов Россиядек фойдали иқтисодий ҳамкор билан алоқаларни совутишга ва узишга уринмоқда. Менимча, иқтисодиёт фанлари номзоди Ислом Каримов ривожланган иқтисодиётни қандай қилиб чўктириш ҳақида диссертация ёқлаган бўлса керак”, – дея кулади “Ўзбекенгилсаноат” ходими.\nРублнинг қадрсизланиши ортидан Ўзбекистон енгил саноати корхоналари фаолиятининг деярли тўхташи Россиядаги молиявий бўҳроннинг ўзбек иқтисодиётига кўрсатаётган илк салбий таъсири эмас. Аввалроқ, яъни рублнинг нарҳи кескин пасая бошлагач, Россиядан Ўзбекистонга ўзбек мардикорлари томонидан юборлаётган валюта жўнатмаларининг ҳажми ҳам ҳам кескин камайиб кетган эди. Ўз навбатида бу ҳолат, Ўзбекистон қора бозорларида АҚШ долларининг кескин камайиб ва қимматлаб кетишига олиб келганди.


ОИТВ энг тарқалган ҳудудлар маълум қилинди - zarnews.uz\nОИТВ энг тарқалган ҳудудлар маълум қилинди\nРоссияда ОИТВ ни энг кўп юқтирган ҳудудлар маълум қилинди. Рўйхатда турувчиларнинг сони бўйича ва аҳоли сонига тақсимлаганда ОИТВ ни энг кўп Сибир, Урал, ва Волгабўйи федераль округ вилоятларида кўпроқ юқтиришган. Бу ҳақда Россия Соғлиқни Сақлаш вазирлигининг шу йўналиш бўйича катта мутахассиси Евгений Воронин маълум қилган.\nМаълумотларга 2018 йилнинг якунларига кўра, Россияда 116 минг нафар ОИТВ юқтирган инсонлар рўйхатга олинган.\nУмуман олганда, ҳозир Россияда ОИТВ ни юқтирган 1 миллиондан ошиқ одам рўйхатга олинган. Ҳар йили ОИТВ натижасида ҳалок бўлаётганларга қараганда, уни юқтираётганлар сони кўп бўлмоқда. Шуни ҳисобидан Россияда ҳар йили маълум фоизларда ОИТВ юқтирганлар сони ошиб бораяпти.


Тошкентнинг 10 та метро бекатида янги тўлов тизими жорий этилди\nЙўл ҳақини контактсиз тарзда тўлаш тартиби Тошкент метрополитени ва Ташқи иқтисодий фаолият миллий банки ҳамкорлиги орқали жорий этилди. Унга кўра энди йўловчилар HUMO пластик карталари орқали тўловни амалга ошириб метродан фойдаланишлари мумкин. Бу ҳақда HUMO тўлов тизими матбуот хизмати хабар берди.\nЯнги тизим қуйидаги бекатларда ишга туширилди:\nАмир Темур ҳиёбони\n8 дақиқагача вақт тежалади\nКиритилди: 13:42 08.10.2019. Ўқилди: 1047 марта. Фикрлар сони: 0 та.


Европа Чемпионлар лигаси, 1/8 финал. Бугун "Манчестер Сити" - "Реал" ҳамда "Ювентус" - "Лион" учрашувлари бўлади\nЕвропа Чемпионлар лигаси мусобақасининг 1/8 финалидан ўрин олган учрашувларга бугун старт берилади.\nУнда иккита ўйин ўтказилади.\nЖумладан, Туринда "Ювентус" жамоаси Франциянинг "Лион" клубини қабул қилади. Бу жамоаларнинг биринчи баҳсида 1:0 ҳисоби қайд этилиб, "Лион" ғалаба қозонганди. Бугун эса, КриРо жамоаси камида иккита гол уриши керак бўлади.\nИккинчи баҳс Англияда ўтади.\nУнда "Манчестер Сити" жамоаси "Реал" Мадридга мезмбонлик қилади. Бу жамоалар баҳсида "Сити" сафарда "Реал"ни енгиб қайтганди. Бугун Мадридга осон бўлмаслиги турган гап. Хуллас, шиддатли курашларга бой ўйинга гувоҳ бўламиз.\n00.00, "Этихад Стэдиум"\n00.00, "Альянц Стэдиум"